
KLOSTERTRTKKCRIET 


Fra  missionens  præsidentskab. 


Bør  unge  mennesker  gå  i  biografen  til  film,  der  viser  eller 
har  til  formål  at  oplyse  om  seksuelle  ting? 

Jeg  er  blevet  opfordret  til  at  besvare  dette  spørgsmål  i  »Stjer- 
nen«, og  jeg  vil  give  mit  og  Kirkens  syn  på  denne  sag.  Aller- 
først vil  jeg  sige,  at  det  er  en  dårlig  skik  at  gå  altfor  ofte  i  bio- 
grafen; mindst  50  pet.  af  de  film,  der  vises,  er  ikke  belærende, 
og  hvis  det  bliver  en  vane,  kan  vi  bruge  en  masse  penge  på  det. 
Vi  kan  også  spilde  en  masse  tid,  som  kunne  bruges  til  noget 
mere  gavnligt,  hvis  vi  f.  eks.  i  stedet  for  ville  læse  nogle  gode 
bøger,  en  vane,  som  jeg  vil  råde  folk  til  at  hengive  sig  til. 

I  alle  vore  oplevelser,  vor  kundskab  og  vor  tro  er  det  en  kendt 
sag,  at  dette  liv  styres  af  moralske  love,  og  at  overtrædelse 
af  disse  love  bringer  sorg  og  skam,  mens  lydighed  overfor  dem 
bringer  fremgang,  fred  og  lykke  og  giver  retfærdighed  og  selv- 
kontrol og  evnen  til  at  beherske  vore  tilbøjeligheder.  Vi  må 
erindre,  at  den  fremgang,  vi  gør  mod  fuldbyrdelsen  af  livets 
hensigt,  afhænger  af  vor  lydighed  mod  de  love,  hvorpå  det  er 
baseret.  Det  onde  var  aldrig  retfærdig,  og  vil  aldrig  blive  det. 
Bibelen  siger  rent  ud,  at  retfærdighed  ophøjer  et  folk,  men  syn- 
den er  en  nedværdigelse  for  ethvert  menneske,  og  at  Herren 
vil  ikke  se  på  synd  med  den  ringeste  eftergivenhed,  og  at  syn- 
dens sold  er  døden.  Når  vi  forstår  og  kender  alt  dette,  skulle 
vi  så  kigge  rundt  om  hjørnet,  hvor  vi  ved,  djævelen  ligger  på 
lur  for  at  fange  os?  Alt  for  mange  af  os  tror,  vi  kan  gå  ganske 
nær  til  og  sommetider  træde  over  den  linie,  der  skiller  godt 
og  ondt,  og  ikke  tage  skade  af  det,  og  sommetider  tror  vi,  at  vi 
kan  have  mere  morskab  ved  at  lege  med  djævlene  i  baggården, 
end  med  de  gode  på  den  rigtige  side. 

Hvis  man  ser  en  dreng  lege  med  cigaretter,  kan  man  være  vis 
på,  at  det  ikke  vil  vare  længe,  før  han  ryger.  Vi  tror  måske, 
at  disse  film  ikke  vil  gøre  os  nogen  skade,  men  det  gør  de,  og 
når  det  menneskelige  legeme  bliver  udstillet  for  publikum,  hand- 
ler vi  imod  Herrens  love.  Herren  har  skaffet  udveje  for  men- 
neskene til  at  holde  deres  legeme  dækket  og  ikke  udstille  det 
for  publikum,  og  fremfor  alle  andre  folk  bør  de  sidste  dages 
hellige  overholde  alle  morallove  og  leve  nær  til  Herren.  Mange 
af  de  største  synder  bliver  begået  med  det  samme;  der  er  visse 
ting,  som  indbyder  til  dem  eller  leder  hen  til  dem,  og  det  er 
det,  vi  ikke  bør  deltage  i.  Mange  af  reklamerne  og  plakaterne 
for  biograferne  bliver  lavet  af  mennesker,  der  spekulerer  i  det 
dårlige  for  at  kunne  sælge  deres  varer,  hvad  der  er  en  af  Sa- 
tans metoder  til  at  ødelægge  vore  unge  mennesker  og  trække 
penge  ud  af  dem. 

Jeg  siger  til  vore  unge  mennesker,  lad  jer  ikke  bedrage  og 
tro,  at  sådanne  ting  er  naturlige  og  at  det  ikke  er  skadeligt  at 
deltage  i  dem.  Som  sidste  dages  hellige  bør  vi  sky  selv  synet 
af  det  onde  og  stå  på  Herrens  side. 

Jeg  vil  sige  til  vore  unge  mennesker,  verden  er  fuld  af  synd 
og  alle  slags  fristelser,  hengiv  jer  ikke  til  dem,  og  fremfor  alt 
vogt  jeres  dyd,  som  I  ville  vogte  jert  liv;  man  kan  ikke  lege  med 
ilden  uden  at  blive  brændt. 

Må  Herren  holde  os  rene,  så  vil  vi  blive  stærke  og  kan  nyde 
evangeliets   skønheder.  Jeg  siger  til   Kirkens  unge   medlemmer: 

Hvis  I  har  et  vidnesbyrd  om  evangeliet,  så  bevar  det,  og  hvis 
I  ikke  har  et  vidnesbyrd,  så  få  et,  og  den  eneste  måde,  I  kan 
gøre  det  på,  er  ved  at  afholde  jer  fra  denne  generations  fri- 
stelser. 

Må   Herren   hjælpe   os   til   at   gøre   dette,   beder  jeg  ydmygt  i 
Jesu  Kristi  navn,  Amen. 

Junius  M.  Sorensen,   missionspræsident 


Apostel  Albert  E.  Bowen  død. 


Onsdag  den  15.  juli  døde  apostel 
Albert  E.  Bowen  i  sit  hjem  i  Salt 
Lake  City,  Utah,  efter  et  års  syg- 
dom, 77  år  gammel.  Før  sin  syg- 
dom havde  ældste  Bowen  været 
meget  aktiv  i  sine  mange  pligter 
som  en  ef  Kirkens  ledere  og  ved 
udførelsen  af  mange  særlige  op- 
gaver. 

Ældste  Bowen  begyndte  sit  liv 
som  en  fattig  bondedreng  i  Idaho, 
og  en  bjælkehytte  var  hans  første 
hjem.  Allerede  i  sin  barndom,  da 
han  måtte  vogte  kvæg  eller  gå  bag 
ploven,  havde  han  et  stærkt  øn- 
ske om  at  lære  noget,  og  hvad  han 
opnåede  indenfor  så  forskellige 
fag  som  religion,  pædagogik  og 
jura,  var  resultatet  af  en  ung 
mands  ærgerrighed,  opnået  gen- 
nem mange  års  kamp  mod  næsten  uovervindelige  hindringer.  Efter 
så  megen  almindelig  skolegang,  som  den  gang  var  mulig  for  en  bonde- 
dreng i  Idaho,  kom  ældste  Bowen  til  universitetet,  hvor  han  tog  sin 
eksamen  med  udmærkelse  i  1902.  Efter  at  have  fuldført  en  mission 
i  Tyskland  ifik  han  en  stilling  ved  Brigham  Young  Universitetet,  og 
studerede  samtidig  historie  og  politik.  I  1908  tog  han  det  skridt,  som 
forandrede  hans  karriere,  og  gav  sig  til  at  studere  jura.  Efter  sin 
eksamen  i  1911  måtte  han  træffe  sit  valg,  idet  han,  samtidig  med  at 
han  havde  bestemt  sig  for  en  sagførerpraksis  i  Logan,  fik  tilbudt  flere 
stillinger,  bl.  a.  som  leder  af  Brigham  Young  College  i  Logan.  Han 
valgte  juraen,  og  i  de  følgende  år  af  hans  liv,  indtil  han  i  1937  blev 
kaldet  som  en  af  Kirkens  tolv  apostle,  fløj  hans  ry  som  dygtig  sag- 
fører vidt  omkring,  og  han  blev  ofte  spurgt  til  råds  i  juridiske  spørgs- 
mål af  kolleger  og  af  forretningsmænd,  i  hvis  firmaer  han  virkede 
som  sagfører.  Han  var  også  aktiv  politiker  og  blev  flere  gange  valgt 
af  det  republikanske  parti  i   forskellige  stillinger. 


Ældste  Albert  E.  Bowen 

Ældste  Bowen  tjente  Kirken  gennem  hele  sit  liv.  Han  har  virket 
som  medlem  af  søndagsskolens  bestyrelse  i  Cache  Stav  og  var  i  fire 
år  præsident.  Efter  at  han  ankom  til  Salt  Lake  City,  blev  han  med- 
lem af  Søndagsskolernes  General-Hovedbestyrelse,  og  var,  inden  han 
blev  kaldet  som  apostel,  præsident  for  Y.  M.  M.  T.  A.s  General-Hoved- 
bestyrelse. 

Den  6.  april  1937  blev  han  kaldet  som  apostel,  og  i  de  følgende 
år  rejste  han  vidt  omkring  i  Kirkens  stave  og  missioner.  Han  vandt 
sig  utallige  venner  på  grund  af  sin  varinhjertethed,  sin  menneskelig- 
hed og  sin  sans  for  humor.  Han  var  en  strålende  taler  og  har  også 
i  radioen  holdt  en  serie  taler,  som  senere  blev  udgivet  i  bogform. 
Ældste  Bowen  var  en  foregangsmand  indenfor  Kirkens  velfa^rdspro- 
gram. 

Ældste  Bowen  efterlader  sig  to  sønner  og  seks  børnebørn. 

Uddrag  fra  Deseret  News. 

Fortsat  artikel: 

EN  ADVARSELS  RØST 

Af  Parley  P.  Pratt. 

Kaptajn  Del  Rio,  som  undersøgte  en  del  af  ruinerne  i  1787, 
giver   følgende   enkeltheder: 

»Når  man  går  i  sydvestlig  retning  fra  Palenque,  den  sidste 
nordlige  by  i  provinsen  Cindad  Real  de  Chiapa,  og  overskrider 
en  lille  bjergryg,  som  adskiller  staten  Guatemala  fra  Yukatan, 
en  strækning  på  omtrent  seks  engelske  mil,  kommer  man  til  en 
lille  flod  Mieol,  som  flyder  i  vestlig  retning  og  forener  sig  med 
den  store  flod  Tulijah,  der  bøjer  sit  løb  henimod  provinsen 
Tabasco.  Når  man  er  kommet  over  Mieol,  begynder  opstigningen, 
og  halvanden  engelske  mil  længere  frem,  sætter  den  rejsende 
over  en  lille  flod,  kaldet  Otolum.  Fra  dette  sted  ser  man  hobe  af 
ruiner,  som  gør  vejen  den  næste  halve  mil  næsten  ufremkom- 
melig; efter  at  have  passeret  denne  strækning,  når  man  højen, 
hvor  stenhusene  står,  og  hvoraf  der  endnu  er  fjorten  på  eet  sted, 
nogle  mere  forfaldne  end  andre,  skønt  man  i  flere  af  dem  endnu 
kan  skelne  de  forskellige  rum.  Disse  huse  står  i  en  aflang  fir- 
kant 1350  fod  lang  og  900  fod  bred,  hvad  der  udgør  et  areal  af 
lidt  over  trekvart  engelske  kvadratmil.  Denne  plads  udgør  en 
slette  ved  foden  af  den  højeste  fjeldryg.  Midt  på  denne  flade 
ligger  den  største  bygning,  som  man  endnu  har  opdaget  blandt 
disse  ruiner.  Den  står  på  en  pyramideformet  vold,  der  er  60  fod 
høj,  hvad  der  giver  den  et  imponerende  og  majestætisk  udseen- 
de, som  om  det  var  et  tempel,  der  ragede  op  mod  skyerne.  Den 
er  omgivet  af  andre  bygninger,  nemlig  fem  mod  nord,  fire  mod 
syd,  en  mod  sydvest  og  tre  mod  øst  —  ialt  fjorten. 

I  alle  retninger  ses  ruiner  af  andre  forfaldne  bygninger  langs 
med  bjerget,  der  strækker  sig  fra  øst  til  vest,  så  det  synes,  som 
om  denne  mægtige  bygning  har  været  indbyggernes  tempel, 
eller  regeringspaladset,  omkring  hvilken  de  havde  anlagt  deres 
by,  og  hvor  deres  konger  og  statsmænd  residerede.  På  dette 
sted  fandt  man  en  underjordisk  vandledning  af  sten,  som  var 
meget  solidt  og  godt  bygget,  og  som  i  sit  løb  gik  under  denne 
store  bygning.« 

Vi  vil  her  bemærke,  at  denne  by,  Otolum,  hvis  ruiner  er  så 
pragtfulde,  ligger  i  Nord-,  ikke  i  Sydamerika,  på  samme  bredde- 
grad som  øen  Jamaica,  nemlig  omtrent  18  grader  nord  for  Ækva- 
tor, og  ligger  på  det  højeste  punkt  mellem  den  nordlige  ende  af 
det  Karibiske  Hav  og  Stillehavet,  hvor  fastlandet  bliver  smal- 
lere henimod  landtangen  Darien,  omtrent  800  engelske  mil  syd 
for  New  Orleans. 

Opdagelsen  af  disse  ruiner  og  mange  andre  i  samme  land,  der 
er  lige  så  vidunderlige,  er  netop  begyndt  at  tiltrække  sig  op- 
mærksomheden hos  de  europæiske  lærde,  som  hidtil  har  benæg- 
tet, at  Amerika  kan  rose  sig  af  sine  oldsager.  Men  disse  umåde- 
lige ruiner  bliver  nu  undersøgt  af  sagkyndige  videnskabsmænd, 
og  en  udførlig  beskrivelse  af  dem  vil  uden  tvivl  udkomme  om 
kort  tid,  og  efter  hvad  vi  har  hørt,  er  der  allerede  skrevet  manu- 
skript til  to  bind,  som  unægtelig  vil  blive  modtaget  med  den 
største  velvilje  af  amerikanerne. 

En  mand,  som  boede  i  nærheden  af  byen  Cincinnati,  lod  i  året 
1826  grave  en  brønd,  og  da  arbejderne  havde  nået  en  dybde  af 
firsindstyve  fod,  stødte  de  på  noget  hårdt,  der  dog  ikke  var 
sten.  Efter  nøjere  undersøgelse  viste  det  sig  at  være  en  træstub, 
der  var  tre  fod  i  gennemsnit  og  to  fod  høj.  Man  kunne  tydeligt 
se,  at  den  var  afhugget  med  en  økse.  Den  så  næsten  ud  som  kul, 
men  havde  ikke  dettes  egenskaber.  Ti  fod  dybere  sprang  vandet 
op,  og  brønden  har  senere  konstant  givet  vand. 

I  »Morse's  Universal  Geography«,  bind  I,  side  142,  er  op- 
dagelsen af  denne  træstub  blevet  bekræftet: 

»Ved  at  grave  en  brønd  i  Cincinnati  fandt  man  en  aldeles 
frisk  træstub  80  fod  under  jordoverfladen;  og  ved  at  grave  en 
anden  brønd  på  samme  sted,  fandt  man  endnu  en  stub  i  en 
dybde  af  94  fod,  som  bar  synlige  spor  af  oksen,  og  på  hvis  øver- 
ste ende  det  så  ud,  som  om  noget  jern  var  blevet  fortæret  af 
rust.« 

Vi  kunne  fylde  et  helt  bind  med  beretninger  om  amerikanske 
oldsager,  der  alle  tjener  til  at  bevise,  at  dette  land  har  været 
beboet  af  et  folk,  der  havde  kendskab  til  kunst  og  videnskab, 
byggede  byer,  drev  agerbrug  og  var  i  besiddelse  af  et  skrift- 
sprog. Men  hvad  vi  her  har  anført,  er  tilstrækkeligt  for  os.  Når 
man  har  fundet  nogle  hebraiske  bogstaver  i  jorden  i  Amerika, 
skrevet  på  pergament,  så  er  det  lige  så  troligt,  at  der  er  fundet 

et  helt  bind  i  jorden  i  Amerika,  skrevet  på  plader  med  ægypti- 
ske bogstaver.  Den  forbavsende  kendsgerning,  at  man  har  fundet 
træstubbe  80  til  90  fod  under  jordens  overflade  og  lignende  op- 
dagelser mange  andre  steder,  både  i  Nord-  og  Sydamerika,  som 
f.  eks.  begravede  byer  og  andre  oldsager,  beviser,  at  der  må 
være  sket  store  rystelser  og  omvæltninger,  ikke  alene  blandt 
nationerne,  men  også  i  naturen.  Og  en  sådan  jordrystelse  er 
intet  sted  så  klart  beskrevet  som  i  følgende  usædvanlige  og  vid- 
underlige beretning  om  de  begivenheder,  som  foregik  i  dette 
land  (Amerika),  under  korsfæstelsen  af  Messias,  og  som  vi  cite- 
rer fra  Mormons  Bog,  3  Nephi  8:5 — 25.  Se  også  kapitel  9  og  10. 

»Og  det  skete,  at  i  det  fire  og  tredivte  år  på  den  fjerde  dag  i 
den  første  måned  rejste  der  sig  en  vældig  storm,  en  sådan,  som 
man  aldrig  før  havde  set  magen  til  i  hele  landet.  Og  der  rasede 
også  et  voldsomt  og  forfærdeligt  uvejr;  og  der  var  en  forfærde- 
lig torden,  som  rystede  hele  jorden,  som  om  den  skulle  revne  i 
mange  stykker.  Og  man  så  overalt  skarpe  lyn,  som  man  aldrig 
før  havde  set  i  landet.  Og  byen  Zarahemla  kom  i  brand.  Og  byen 
Moroni  sank  i  havets  dyb,  og  dens  indbyggere  druknede.  Og  jor- 
den hævede  sig  over  byen  Moronihah,  så  at  der  blev  et  stort 
bjerg  i  stedet  for  byen.  Og  i  den  sydlige  del  af  landet  fandt  der 
en  stor  og  forfærdelig  ødelæggelse  sted.  Men  se,  ødelæggelsen 
var  endnu  større  og  forfærdeligere  i  den  nordlige  del  af  landet; 
thi  se,  hele  lanaets  overflade  blev  forandret  som  følge  af  uvejret. 
Og  landevejen  blev  brudt  op,  og  de  jævne  veje  ødelagdes  og 
mange  jævne  steder  blev  ujævne.  Og  mange  store  og  betydende 
byer  sank  i  jorden,  mange  brændte,  medens  andre  rystedes,  så 
bygningerne  faldt  sammen,  og  indbyggerne  omkom,  og  stederne 
blev  ladt  øde.  Men  nogle  byer  blev  stående;  men  selv  i  disse 
var  skaden  meget  stor,  og  mange  omkom.  Nogle  blev  ført  bort 
af  hvirvelvinden,  og  ingen  ved,  hvad  der  blev  af  dem,  man  ved 
kun,  at  de  blev  ført  bort.  Og  således  blev  hele  jordens  overflade 
forandret  som  følge  af  uvejret,  tordenen,  lynene  og  jordskælvene. 
Og  se,  klipperne  revnede,  og  de  blev  opbrudt  overalt  i  landet, 
så  at  de  lå  spredt  som  i  knuste  stykker  og  blokke  og  revner. 

Og  det  skete,  da  tordenen  og  lynilden  og  stormen  og  uvejret 
og  jordskælvene  hørte  op  —  thi  se,  det  varede  omtrent  tre  timer; 
men  nogle  sagde,  at  det  havde  varet  længere,  men  alle  disse 
store  og  forfærdelige  ting  skete  i  omtrent  tre  timer  —  se,  da 
indhylledes  hele  landet  i  mørke. 

Og  det  skete,  at  der  lå  et  tæt  mørke  over  hele  landet,  så  at 
indbyggerne,  der  ikke  var  omkommet,  kunne  føle  tågen,  som 
forårsagede  mørket.  Og  på  grund  af  mørket  kunne  man  ikke 
tænde  lys,  hverken  kærter  eller  fakler,  og  de  kunne  heller  ikke 
tænde  ild  med  det  fine  og  meget  tørre  træ,  så  at  der  overhovedet 
ikke  fandtes  lys.  Og  man  så  hverken  lys,  ild  eller  glimt,  man 
så  hverken  solen  eller  månen  eller  stjernerne,  thi  så  tæt  var  den 

mørke  tåge,  som  hvilede  over  landet.  Og  i  tre  dage  kunne  man 
intet  lys  se;  og  der  var  til  stadighed  megen  gråd,  klage  og  jam- 
mer blandt  hele  folket;  ja,  stor  var  menneskenes  jammer  som 
følge  af  mørket  og  den  store  ødelæggelse,  der  var  kommet  over 
dem.  Og  på  et  sted  hørte  man  dem  råbe  og  sige:  O,  gid  vi  dog 
havde  omvendt  os  før  denne  store  og  forfærdelige  dag,  da  ville 
vore  brødre  været  blevet  skånet,  og  de  ville  ikke  være  blevet 
indebrændt  i  den  store  by  Zarahemla.  Og  på  et  andet  sted  hørte 
man  dem  klage  og  sige:  O,  gid  vi  dog  havde  omvendt  os  før 
denne  store  og  forfærdelige  dag,  og  gid  vi  ikke  havde  dræbt  og 
stenet  profeterne  og  kastet  dem  ud,  da  ville  vore  mødre  og 
skønne  døtre  og  vore  børn  være  blevet  skånet  og  ikke  være  blevet 
begravet  i  den  store  by  Moronihah.  Og  således  var  folkets  klage- 
råb gennemtrængende  og  forfærdelige. 

Og  det  skete,  at  en  rost  hørtes  blandt  alle  jordens  indbyggere 
over  hele  landet,  som  råbte:  Ve,  ve,  ve  dette  folk!  Ve  over  hele 
jordens  indbyggere,  dersom  de  ikke  omvender  sig;  thi  djævelen 
ler,  og  hans  engle  fryder  sig  over  mit  folks  dejlige  sonner  og 
døtre,  som  er  blevet  slået  ihjel;  og  de  er  faldet  på  grund  af 
deres  uretfærdighed  og  deres  synder.  Se,  den  store  by  Zarahemla 
har  jeg  opbrændt  med  ild  sammen  med  dens  indbyggere.  Og 
se,  den  store  by  Moroni  har  jeg  ladet  synke  i  havets  dyb,  og  dens 
indbyggere  er  druknet.  Og  se,  den  store  by  Moronihah  og  dens 
indbyggere  har  jeg  dækket  med  jord  for  at  skjule  deres  mis- 
gerninger og  vederstyggeligheder  for  mit  åsyn,  så  at  profeternes 
og  de  helliges  blod  ikke  mere  skal  komme  op  for  mig  imod  dem. 
Og  se,  byen  Gilgal  har  jeg  ladet  synke  i  jorden,  og  dens  indbyg- 
gere begrave  i  jordens  dyb.  Ja,  ligeledes  byen  Onihah  med  dens 
indbyggere  og  byen  Mocura  og  dens  indbyggere  og  byen  Jerusa- 
lem og  dens  indbyggere;  og  se,  jeg  har  ladet  vandet  komme  op  i 
deres  sted  for  at  skjule  deres  ugudelighed  og  vederstyggeligheder 
for  mit  åsyn,  så  at  profeterne  og  de  helliges  blod  ikke  mere  skal 
komme  op  for  mig  imod  dem.  Og  se,  byen  Gadiandi  og  byen  Ga- 
diomah  og  byen  Jakob  og  byen  Gimgimno  har  jeg  alle  ladet  synke 
og  skabt  høje  og  dale  i  deres  sted,  og  deres  indbyggere  har  jeg  la- 
det begrave  i  jordens  dyb  for  at  skjule  deres  ugudelighed  og  veder- 
styggeligheder for  mit  åsyn,  så  at  profeternes  og  de  helliges  blod 
ikke  mere  skal  komme  op  for  mig  imod  dem.  Og  se,  den  store 
by  Jacobugath,  som  beboedes  af  kong  Jakobs  folk,  har  jeg  ladet 
opbrænde  med  ild  på  grund  af  deres  synder  og  ugudelighed,  som 
overgik  al  anden  ugudelighed  på  hele  jorden,  og  på  grund  af 
deres  hemmelige  mord  og  forbund;  thi  det  var  dem,  der  øde- 
lagde mit  folks  fred  og  landets  regering;  derfor  lod  jeg  dem 
brænde  for  at  bortrydde  dem  for  mit  åsyn,  så  at  profeternes  og 
de  helliges  blod  ikke  mere  skulle  komme  op  for  mig  imod  dem. 
Og  se,  byen  Laman  og  byen  Josh  og  byen  Gad  og  byen  Kish- 
kumen  har  jeg  ladet  opbrænde  med  ild  sammen  med  deres  ind- 

byggere  på  grund  af  deres  ugudelighed,  idet  de  har  kastet  pro- 
feterne ud  og  stenet  dem,  som  jeg  sendte  for  at  foreholde  dem 
deres  synder  og  vederstyggeligheder.  Og  eftersom  de  kastede 
alle  ud,  så  at  der  ikke  fandtes  nogle  retfærdige  mellem  dem, 
sendte  jeg  ild  ned  og  ødelagde  dem,  så  at  deres  ugudelighed  og 
vederstyggeligheder  måtte  blive  skjult  for  mit  åsyn,  så  at  pro- 
feternes og  de  helliges  blod,  som  jeg  sendte  ned  blandt  dem, 
ikke  skulle  råbe  til  mig  fra  jorden  mod  dem.  Og  jeg  har  ladet 
mange  store  ødelæggelser  komme  over  dette  land  og  over  dette 
folk  for  deres  ugudeligheds  og  vederstyggeligheders  skyld. 

O,  alle  I,  som  er  blevet  skånet,  fordi  I  var  retfærdigere  end 
de,  vil  I  nu  ikke  vende  tilbage  til  mig  og  angre  jeres  synder  og 
blive  omvendt,  så  at  jeg  kan  helbrede  jer?  Ja,  sandelig  siger  jeg 
jer,  hvis  I  vil  komme  til  mig,  skal  I  have  evigt  liv.  Se,  min 
barmhjertigheds  arm  er  udstrakt  imod  jer,  og  hver  den,  der  vil 
komme,  ham  vil  jeg  modtage;  og  velsignet  er  de,  der  kommer 
til  mig.  Se,  jeg  er  Jesus  Kristus,  Guds  Søn.  Jeg  skabte  himlene  og 
jorden  og  alt,  hvad  der  er  i  dem.  Jeg  var  hos  Faderen  fra  be- 
gyndelsen. Jeg  er  i  Faderen,  og  Faderen  er  i  mig,  og  i  mig  har 
Faderen  herliggjort  sit  navn.  Jeg  kom  til  mine  egne,  men  mine 
egne  tog  ikke  imod  mig.  Og  skrifterne  angående  mit  komme  er 
opfyldt.  Og  alle,  der  har  taget  imod  mig,  har  jeg  givet  magt  til 
at  blive  Guds  sønner,  og  således  vil  jeg  gøre  med  alle,  der  tror 
på  mit  navn;  thi  se,  ved  mig  kommer  forlosning,  og  i  mig  er 
Moseloven  opfyldt.  Jeg  er  verdens  lys  og  liv.  Jeg  er  Alfa  og 
Omega,  begyndelsen  og  enden.  Og  I  skal  ikke  mere  ofre  til  mig 
ved  blodsudgydelse;  ja,  jeres  ofre  og  jeres  brændofre  skal  høre  op; 
thi  jeg  vil  ikke  antage  nogen  af  jeres  ofre  og  brændofre.  Som 
offer  skal  I  bringe  mig  et  sønderknust  hjerte  og  en  angergiven 
ånd.  Og  den,  der  kommer  til  mig  med  et  sønderknust  hjerte  og 
en  angergiven  ånd,  vil  jeg  døbe  med  ild  og  med  den  Helligånd, 
ligesom  lamaniterne  blev  døbt  med  ild  og  med  den  Helligånd 
på  grund  af  deres  tro  på  mig,  da  de  blev  døbt,  men  de  vidste  det 
ikke.  Se,  jeg  er  kommet  til  verden  for  at  genløse  verden,  for  at 
frelse  verden  fra  synd.  Den,  der  derfor  omvender  sig  og  kom- 
mer til  mig  som  et  lille  barn,  ham  vil  jeg  modtage;  thi  af  så- 
danne består  Guds  rige.  Se,  for  sådanne  har  jeg  nedlagt  mit  liv 
og  har  taget  det  op  igen;  omvend  jeg  derfor  og  kom  til  mig,  I 
jordens  ender,  og  bliv  frelst. 

Og  det  skete,  at  hele  landets  befolkning  hørte  disse  ord  og 
vidnede  derom.  Og  efter  disse  ord  herskede  der  stilhed  i  lan- 
det i  mange  timer.  Thi  så  stor  var  folkets  forbavselse,  at  de  holdt 
op  med  at  jamre  og  klage  over  tabet  af  deres  slægt  og  venner, 
som  var  omkommet;  derfor  herskede  der  stilhed  i  hele  landet 
i  mange  timer. 

Og  det  skete,  at  der  atter  kom  en  røst  til  folket,  og  hele  folket 
hørte  den  og  var  vidne  til,  at  den  sagde:  O,  I  indbyggere  i  disse 

store  byer,  som  er  faldet,  I,  som  er  af  Jakobs  slægt,  ja,  af  Israels 
hus,  hvor  ofte  har  jeg  ikke  samlet  jer,  ligesom  en  høne  samler 
sine  kyllinger  under  sine  vinger,  og  plejet  jer.  Og  atter,  hvor 
ofte  ville  jeg  ikke  have  samlet  jer,  ligesom  en  høne  samler  sine 
kyllinger  under  sine  vinger;  o  I  folk  af  Israels  hus,  I,  som  bor 
i  Jerusalem,  og  I,  som  er  faldet;  ja,  hvor  ofte  ville  jeg  ikke  have 
samlet  jer,  som  en  høne  samler  sine  kyllinger,  men  I  ville  ikke. 
O,  I  af  Israels  hus,  som  jeg  har  skånet,  hvor  ofte  ville  jeg  ikke 
samle  jer,  som  en  høne  samler  sine  kyllinger  under  sine  vi-nger, 
dersom  I  ville  omvende  jer  og  komme  tilbage  til  mig  med  hjer- 
tets fulde  forsæt.  Men  om  ikke,  o  Israels  hus,  så  skal  jeres  bo- 
pladser blive  øde,  til  den  tid  kommer,  da  pagten  med  jeres 
fædre  vil  blive  opfyldt. 

Og  det  skete,  efter  at  folket  havde  hort  disse  ord,  se,  da  be- 
gyndte de  atter  at  græde  og  jamre  over  tabet  af  deres  slægt  og 
venner.  Og  på  denne  måde  gik  der  tre  dage.  Og  det  var  morgen, 
og  mørket,  som  havde  hvilet  over  landet,  spredtes  og  jorden  holdt 
op  med  at  ryste,  og  klipperne  revnede  ikke  mere,  og  den  frygte- 
lige stønnen  hørte  op,  og  den  voldsomme  larm  forstummede.  Og 
jorden  hang  atter  sammen,  så  den  stod  fast,  og  jammeren,  grå- 
den og  de  menneskers  klage,  som  var  blevet  skånet,  og  som 
levede  endnu,  hørte  op;  og  deres  sorg  forvandledes  til  glæde  og 
deres  klage  til  lov  og  taksigelse  til  den  Herre  Jesus  Kristus,  deres 
Forløser.  Og  så  vidt  var  skrifterne  opfyldt,  som  profeterne  havde 
talt.« 

Af  denne  beretning  ser  man  klart  og  tydeligt,  hvorledes  Ame- 
rikas oldsager  blev  begravet,  hvorledes  træstubbe  kom  80  til  90 
fod  under  jorden,  hvorledes  byer  sank  og  tildækkedes,  hvor- 
ledes bjerge  styrtede  ned  og  dalene  ophøjedes,  hvorledes  klip- 
perne revnede  og  hele  landets  overflade  blev  forandret  og  om- 
dannet. Her  vil  vi  nu  forlade  dette  emne  med  det  råd  til  alle 
folk,  at  hvis  De  ønsker  underretning  om  Amerikas  oldsager,  hvis 
De  ønsker  historiske,  profetiske  eller  moralske  oplysninger  af 
den  største  vigtighed,  da  læs  omhyggeligt  »Mormons  Bog«. 

5.  KAPITEL 

De  helliges  opstandelse  og  alle  tings  genoprettelse, 
forudsagt  af  profeterne. 

Dette  er  et  af  de  allervigtigste  emner,  som  mennesket  kan 
tænke  på,  men  det  forstås  i  vore  dage  måske  lige  så  lidt  som 
noget  andet,  der  kommer  ind  på  det  profetiske  område.  Hvor 
meget  dette  emne  end  ringeagtes  nutildags,  så  var  det  dog  engang 
grundlaget  for  de  helliges  tro,  håb  og  glæde.  Det  var  deres  rette 
forståelse  af  dette  emne  samt  deres  urokkelige  tro  derpå,  som 
styrkede  dem  i  alle  deres  foretagender.  Når  deres  sind  een  gang 
var  blevet  fæstet  på  det,  kunne  de  ikke  rokkes  i  deres  beslutning; 

deres  tro  blev  fast,  deres  glæde  varig,  deres  håb  et  sikkert  og 
standhaftigt  anker  for  sjælen,  der  rækker  ud  over  tiden.  Det  var 
dette,  der  satte  dem  i  stand  til  at  fryde  sig  midt  under  træng- 
sel, forfølgelse,  sværd  og  ild;  med  dette  for  øje  tog  de  gladelig 
ødelæggelsen  af  deres  ejendele,  og  de  vandrede  med  glæde  som 
fremmede  og  pilgrimme  om  på  jorden.  Thi  de  søgte  et  land,  en 
stad  og  en  arv,  som  ingen  undtagen  de  hellige  nogensinde  tænkte 
på,  forstod  eller  håbede  på. 

Vi  kan  aldrig  nøjagtig  forstå,  hvad  der  menes  med  genopret- 
telse, med  mindre  vi  forstår,  hvad  der  er  tabt  eller  afskaffet; 
hvis  man  f.  eks.  tilbyder  at  skaffe  en  person  noget  tilbage,  så  må 
man  derved  absolut  forstå,  at  han  før  har  ejet  det,  men  siden 
tabt  det,  og  at  vi  nu  vil  erstatte  ham  det  eller  sætte  ham  i  be- 
siddelse af  det  påny;  når  en  profet  derfor  taler  om  alle  tings 
genoprettelse,  mener  han,  at  alle  ting  er  undergået  en  forandring, 
og  at  de  skal  bringes  tilbage  til  deres  oprindelige  tilstand,  som 
da  de  eksisterede  første  gang. 

Det  er  altså  nødvendigt  for  os  at  betragte  skabningen,  som  den 
udgik  i  renhed  fra  Skaberens  hånd,  og  hvis  vi  da  kan  opdage 
den  virkelige  tilstand,  hvori  den  den  gang  eksisterede,  og  for- 
stå de  forandringer,  der  siden  har  fundet  sted,  vil  vi  være  i 
stand  til  at  forstå,  hvad  der  skal  genoprettes;  og  når  vort  sind 
således  er  blevet  forberedt,  vil  vi  netop  se  frem  til  de  ting,  der 
skal  komme,  og  vil  ikke  udsætte  os  for,  i  uvidenhed,  at  løfte 
vor  svage  arm  imod  Guds  værk. 

Vi  vil  derfor  først  betragte  jorden,  dens  overflade,  dens  kli- 
ma og  hvad  den  frembringer. 

Da  Gud  havde  skabt  himmelen  og  jorden  og  adskilt  lyset  fra 
mørket,  var  den  næste  store  befaling  til  vandene:  »Vandet  under 
himmelen  samle  sig  på  eet  sted,  så  det  faste  land  kommer  til 
syne!  Og  således  skete  det.«  (1.  Mos.  1:9).  Af  dette  lærer  vi  en 
forbavsende  kendsgerning,  som  kun  meget  få  er  klare  over  eller 
tror  på  i  denne  formørkede  tidsalder:  Vi  lærer,  at  vandene, 
som  nu  er  delt  i  oceaner  ,have  og  søer,  den  gang  var  samlet  i 
eet  uhyre  stort  ocean,  og  som  følge  deraf  at  landet,  som  nu  er 
sønderrevet  og  delt  i  fastlande  og  utallige  øer,  den  gang  var  eet 
stort  hele  eller  fastland,  og  ikke  udstykket  som  det  er  nu. 

For  det  andet  hører  vi,  at  Gud  Herren  siger  om  jorden  og 
alt  det  andet,  at  det  var  meget  godt.  Af  dette  lærer  vi,  at  der 
hverken  var  ørkener  eller  ufrugtbare  egne,  stillestående  morad- 
ser, ujævne,  forrevne  eller  knudrede  høje,  eller  store  bjerge, 
dækket  med  evig  is  og  sne;  og  ingen  del  var  beliggende  i  den 
kolde  zone,  så  klimaet  derved  blev  ubehageligt  og  landet  ufrugt- 
bart og  hjemfalden  til  evig  frost  eller  altid  indesluttet  af  is  — 

Hvor  ingen  skønne  blomster  det  tunge  landskab  pryde, 
og  ingen  rige  høster  det  svundne  år  kan  yde  - — 

men  hele  jorden  var  sandsynligvis  een  stor  slette  eller  afbrudt 
af  jævnt  stigende  høje  og  skrånende  dale,  der  var  vel  egnede  til 
opdyrkning,  medens  klimaet  var  behageligt  afvekslende,  med 
ikke  altfor  store  forandringer  mellem  varme  og  kulde,  fugtigbed 
og  tørke,  hvad  der  bidrog  til  at  krone  året  med  så  meget  større 
mangfoldighed  af  produkter,  som  alle  var  til  gavn  for  menne- 
sker, dyr,  fugle  og  krybdyr;  medens  hvert  vindpust  forte  en  be- 
hagelig duft  fra  de  blomsterklædte  sletter  eller  de  duftende 
skove;  og  hele  dyreverdenen  åndede  idel  sundhed,  fred  og  glæde. 

(Fortsættes.) 


Tobaks-kræft 

Når  man  tager  et  drag  af  en  cigaret  eller  en  cigar,  tænker  man  så 
på  den  mulighed,  der  er  for,  at  man  kan  blive  et  offer  for  lungekræft? 

Der  er  fornylig  i  Amerika  offentliggjort  to  nye  artikler,  som  på- 
peger netop  dette.  Begge  viste,  at  der  har  vist  sig  en  kolossal  stigning 
i  lungekræft  i  de  sidste  10 — 20  år,  og  at  denne  frygtede  sygdom  for- 
trinsvis viser  sig  hos  rygere. 

Statistikker,  som  blev  offentliggjort  i  april  i  år,  og  som  var  udar- 
bejdet af  Baylor  universitetet,  viser,  at: 

I  de  10  år,  der  gik  forud  for  1948,  var  der  en  forøgelse  på  31  %  i 
antallet  af  dødsfald  af  alle  arter  af  kræft  i  De  forenede  Stater.  I  samme 
tidsrum  steg  dødsfald,  der  stammede  fra  lungekræft,  med  141  %.  Un- 
dersøgelsen viste  forresten,  at  Utah  har  mindre  lungekræft  end  nogen 
anden  stat  i  Amerika. 

Den  22.  juni  1952  bragte  Sammenslutningen  af  Nordamerikanske  Avi- 
ser en  artikel  af  Thomas  R.  Henry,  den  videnskabelige  redaktør  af 
organisationen,  hvori  han  citerede  Dr.  J.  Winthrop  Peabody,  profes- 
sor i  åndedrætssygdomme  ved  Georgetown  Medical  School. 

Dr.  Peabody  sagde  blandt  andet: 

1.  At  lungekræft  er  gået  meget  stærkt  frem  i  de  sidste  20  år. 

2.  Den  viser  sig  50  gange  så  ofte  blandt  stærke  rygere  som  blandt 
ikke-rygere.  Han  betegner  stærke  rygere  som  de  mennesker,  der 
ryger  mere  end  to  pakker  cigaretter  om  dagen. 

3.  Lungekræft  viser  sig  som  regel,  efter  at  rygeren  har  nået  40-års 
alderen. 

4.  En  slags  godartet  lungesvulst,  som  ofte  udvikler  sig  til  en  meget 
stor  størrelse,  er  begyndt  at  vise  sig  hos  folk  under  40  år. 

I  mange  år  har  kirken  lært  sine  medlemmer  at  undgå  brugen  af 
tobak.  Der  er  skrevet  tykke  bind  om  de  skadelige  virkninger,  som 
denne  bedøvende  stimulans  har  på  legemets  forskellige  funktioner  og 

organer.  Videnskaben  har  for  længe  siden  lært  den  risiko  for  helbre- 
det, som  et  menneske  påtager  sig,  når  han  begynder  at  ryge. 

Lige  siden  kræften  er  blevet  så  betydningsfuld  i  verden,  med  så 
mange  ofre,  der  dør  af  denne  sygdom  hvert  år,  og  siden  det  nu  er 
påvist,  at  det  at  ryge  ganske  afgjort  fremmer  lungekræft,  vises  der 
dette  emne  mere  end   sædvanlig  opmærksomhed. 

Som  regel  tager  især  unge  mennesker,  og  også  nogle  ældre,  den 
vane  at  ryge  op  på  grund  af  dens  popularitet.  »De  andre  ryger,  så 
hvorfor  skulle  jeg  ikke  også?«  er  ofte  svaret.  Mange  af  dem,  der  ry- 
ger, tilstår,  at  de  slet  ikke  nyder  det.  De  ønsker  blot  at  gøre  som  de 
andre,  siger  de.  Men  hvor  meget  er  den  slags  frivillige  »indrullering 
i  regimentet«  værd?  Eller  hvilken  værdi  har  den  slags  popularitet? 

Hvis  enhver  vidste,  at  tobaksrygning  forårsagede  kræft,  og  en  eller 
anden  stor  diktator  prøvede  på  at  tvinge  os  til  at  ryge,  hvordan  ville 
vor  reaktion  så  blive?  Hvis  nogen  prøvede  på  at  tvinge  os  til  at  tage 
en  giftig  stimulans  af  en  eller  anden  slags,  og  vi  vidste,  hvor  skadelig 
den  var,  ville  vi  så  bøje  os  for  det?  Naturligvis  ikke.  Og  dog  er  der 
så  mange  tusind  mennesker,  som  ved,  hvad  tobakken  gør  os,  og  som 
nu  gennem  den  offentlige  presse  har  hørt  om  den  nye  fare,  lunge- 
kræften, og  som  stadig  fortsætter  med  at  ryge  alligevel. 

Er  det  klogt  at  indbyde  til  katastrofe?  Er  det  klogt  at  sætte  vort 
eget  liv  på  spil?   (Og  kræft  er  afgjort  dødelig). 

Men  endnu  værre  end  kræft  er  tabet  af  troen.  Tobaksrygning  øde- 
lægger troen,  det  ødelægger  aktiviteten  i  kirken,  det  tjener  til  at 
trække  os  bort  fra  Gud.  Tabet  af  troen  fører  til  tabet  af  vor  sjæl.  Og 
hvad  gavner  det  et  menneske,  om  han  vinder  den  ganske  verden,  men 
mister  sin  sjæl? 

Fra  Deseret  News. 


Tempel-byggegrunde. 

Adskillige  byggegrunde  er  blevet  udvalgt  af  Kirken  til  templer,  som 
endnu  ikke  er  blevet  opført. 

»Og  således  siger  Herren,  jeres  Gud:  Om  I  vil  modtage  vis- 
dom, er  den  her.  Se,  det  sted,  som  nu  kaldes  Independence,  er 
midtpunktet,  og  stedet  for  templet  ligger  mod  vest  på  en  grund 
ikke  langt  fra  domhuset.« 

(L.  &  P.  57:3). 

Lydige  mod  denne  åbenbaring  indviede  Profeten  Joseph  Smith  den 
følgende  måned,  august  1831,  »stedet  for  templet  lidt  vest  for  Inde- 
pendence, og  tilstede  var  også  Sidney  Rigdon,  Edward  Partridge,  W. 
W.  Phelps,  Oliver  Cowdery,  Martin  Harris  og  Joseph  Coe.  Den  87. 
Salme  blev  læst . .  .  Højtideligheden  gjorde  et  dybt  indtryk.« 

Men  forfølgelse  var  allerede  en  velkendt  historie  for  den  gengivne 
Kirke.  Det  forste  tempel  blev  bygget  i  Kirtland,  Ohio,  og  ikke  i  Inde- 
pendence.  Men  dette  tempel  i  Jackson  County,  Missouri,  vil  en  dag 
blive  rejst,  for  at  blive  midtpunktet  i  Zion. 

En  tempelgrund  i  Far  West,  Caldwell  County,  Missouri,  blev  ud- 
valgt efter  åbenbaring  (se  L.  &  P.  115)  i  april  1838.  Den  4.  juli  1838 
blev  grundstenene  nedlagt  ved  en  højtidelig  og  betagende  ceremoni. 
Fire  dage  senere  modtog  Profeten  åbenbaring  for  de  Tolv  til 

»at  tage   afsked  med   mine   hellige   i   Far  West   førstkommende 
26.  april  på  byggepladsen  for  mit  hus,  siger  Herren.« 

(L.  &  P.  118:5). 

Fjender  af  Kirken  erklærede,  at  her  var  en  af  Joseph  Smiths  åben- 
baringer, som  ikke  ville  gå  i  opfyldelse.  De  Tolv  var  spredt,  og  Far 
West  var  i  hænderne  på  bitre  frafaldne,  som  truede  med  at  dræbe 
hvilkensomhelst  af  de  Tolv,  som  kom  derhen.  Men  klokken  et  om  nat- 
ten på  den  fastsatte  dag  holdt  syv  af  De  Tolv  Apostle  en  konference 
på  tempelgrunden,  og  formanden  for  håndværkerne  genoptog  arbej- 
det med  fundamentet  til  Herrens  Hus.  Særlige  forretninger  blev  ud- 
ført ved  konferencen,  deriblandt  ordinationen  af  ældsterne  Wilford 
Woodruff  og  George  A.  Smith  til  apostle. 

Ved  generalkonferencen  den  4.  april  1943  bekendtgjorde  præsident 
Heber  J.  Grant,  at  Kirken  havde  sikret  sig  en  tempelgrund  i  Oakland, 
Californien.  Dette  tempel  skal  tjene  de  hellige  i  de  hurtigt  voksende 
stave  og  missioner  i  den  nordlige  del  af  Californien.  Byggegrunden  er 
blevet  beskrevet  som  »ved  foden  af  Oakland  bjergene  med  udsigt  over 
bugten  . . .  Golden  Gate  er  direkte  vest  for  tempelgrunden.«  Det  vil 
blive  let  at  komme  til  dette  tempel  fra  San  Francisco,  Oakland  og  de 
andre  byer  i  omegnen  af  bugten. 

Et  af  formålene  med  præsident  David  O.  McKays  besøg  i  Europa  i 
sommeren  1952  var  udvælgelsen  af  en  tempelgrund,  der  kunne  tjene 
Kirkens  medlemmer  i  den  gamle  verden.  Denne  grund  blev  valgt  ved 
Bern,  Schweiz.  Præsident  McKay  beskriver  beliggenheden  således  »i 
en  egn,  der  netop  er  blevet  udstykket  og  ved  at  blive  bebygget  inden- 
for byen  Berns  grænser.  De  tre  en  halv  acres  land  ligger  højt,  lige  ved 
endestationen  for  en  sporvognslinie  i  den  sydøstlige  ende  af  byen,  kun 
et  kort  stykke  fra  en  hovedvej.« 

Fra  Improvement  Era. 

Som  omtalt  i  sidste  nummer  af  »Stjernen«  ligger  tempelgrunden  ved 
en  lille  station  Zollikofen,  og  vi  bringer  her  en  kortskitse,  der  viser 
beliggenheden  og  vil  gøre  det  let  for  eventuelle  besøgende  at  finde 
grunden. 

Nogle  danske  søskende,  som  besøgte  stedet  den  8.  august,  fortæller, 
at  arbejdet  nu  er  påbegyndt,  idet  hoje  master  til  stilladser  er  opstillet. 


258 


Beliggenheden  af  tempelgrunden  ved  Bern. 


Cn  hilsen 


Det  er  nu  mange  år  siden  mit  navn  har  figureret  i  »Stjernen«s  spal- 
ter, men  det  betyder  ikke,  at  jeg  nogensinde  har  glemt  den  eller  de 
mennesker,  den  bringer  budskab  til. 

Jeg  plejer  at  kalde  mig  selv  »en  norsk  dansker  fra  Utah«.  Jeg  ved 
snart  ikke,  hvor  jeg  rigtig  hører  hjemme,  kun  ved  jeg,  at  jeg  ønsker 
at  høre  hjemme  der,  hvor  Guds  folk  er. 

Det  er  nu  snart  fem  år  siden  vi,  min  mand,  børnene  og  jeg,  vinkede 
farvel  til  Danmark  og  Norge,  og  drog  over  det  store  hav  for  at  slutte 
os  til  Guds  folk  i  klippebjergenes  dale.  Hvordan  har  vi  haft  det  i  denne 
tid?  Godt,  godt.  Vi  har  haft  fem  lykkelige  år  sammen  med  de  hellige 
derovre.  Vi  kan  sige,  at  vi  har  fundet  det  Zion,  vi  søgte.  Men  Danmark 
har  vi  aldrig  for  alvor  forladt  —  heller  ikke  Norge.  Jeg  må  sige  som 
Bjørnson:  »Se,  deri  er  jeg  af  sneglearten,  at  huset  bærer  jeg  med  på 
farten.«  Danmark  følger  med  os,  hvor  vi  drager  hen.  Vi  har  vore  dan- 
ske møder  og  sammenkomster.  Vi  synger  danske  sange,  ja  mange 
flere  end  vi  sang  herhjemme.  Vore  vægge  er  prydede  med  danske  og 

norske  billeder.  Julen  fejrer  vi  på  skandinavisk  maner .  Og  dog 

elsker  vi  landet,  vi  nu  har  valgt  som  vort  nye  fædreland. 

Zion  er  hvor  de  rene  af  hjertet  bor.  Hvor  tit  har  vi  ikke  hørt  disse 
ord.  Vi  vidste,  de  var  sande,  og  dog  har  jeg  i  den  senere  tid  oplevet 
dem  i  en  stærkere  grad  end  nogensinde  før. 

Jeg  har  fået  lov  til  sammen  med  min  lille  datter,  Mary  Ann,  at  be- 
søge mine  to  skandinaviske  fædrelande.  Det  var  betagende  dejligt 
at  se  Oslofjorden  igen.  Kronborg  bragte  tårerne  frem.  Men  det  var 
dog  ikke  disse  ting,  jeg  mener.  Nej,  jeg  har  fået  den  store  oplevelse 
at  overvære  to  store  ungdomsstævner  med  blot  en  uges  mellemrum, 
først  et  i  Oslo,  så  et  i  Odense. 

Det,  der  først  af  alt  slår  en,  er:  »Hvor  er  det  dog  gået  fremad.  Hvor 
gøres  der  dog  et  vidunderligt  arbejde,  både  af  missionærer  og  sø- 
skende, ikke  mindst  blandt  de  unge.« 

Trods  de  missionærvanskeligheder,  som  krigen  i  Korea  har  lagt  i 
vejen,  trods  de  vældige  krafttab,  missionerne  har  været  udsat  for  gen- 
nem den  store  opblussen  af  emigration,  så  ruller  Guds  værk  fremad 
som  aldrig  før. 

Disse  to  ungdomsstævner  har  været  en  inspiration,  ja  en  åbenba- 
ring for  mig.  Jeg  kunne  skrive  side  op  og  side  ned  om  det.  Nævnes 
skal  kun  to  ting.  Først  Oslo:  Vi  som  i  Utah  har  frydet  os  over  det 
herlige  norske  sangkor  »Voice  of  Norway«,  har  sendt  mangen  en  med- 
lidende tanke  hjem  til  Norge,  som  skulle  af  med  alle  disse  dejlige 
sangere.  Til  ungdomsstævnet  søndag  aften,  hvor  der  var  fuldt  hus 
trods  den  smeltende  varme,  sang  Oslo  grens  sangkor,  så  det  næsten 
løftede  taget  af  huset.  Og  da  missionspræsident  Axel  Andresen  på 
sin  rolige  og  dog  myndige  måde  opsummerede  dagens  begivenheder, 
sad  man  med  en  ydmyg  tak  i  hjertet  til  himmelens  Gud,  fordi  Han 
altid  oprejser  mænd  og  kvinder  til  at  føre  Hans  værk  fremad. 

Men  Odense  —  hvad  bragte  det  af  særlige  bemærkelsesværdige 
ting?  Man  var  jo  snart  blevet  forvænt.  Og  så  skulle  man  opleve  en 
søndag  morgen,  man  aldrig  kan  glemme,  så  længe  man  lever.  Der  var 
ungdom,  dejlig,  betagende,  frisk,  smuk  og  ydmyg  ungdom.  Aldrig  har 
jeg  overværet  et  vidnesbyrdmøde,  der  kan  sidestilles  med  dette.  Så 
vidt  jeg  ved,  var  der  42  vidnesbyrd.  At  mindst  30  af  disse  vidnesbyrd 
blev  båret  af  mænd  og  kvinder  under  25  år  (den  yngste  var  vistnok 
12)  nævnes  kun  for  fuldstændighedens  sikyld.  De  overholdt  deres 
tid,  1%  minut,  aldeles  beundringsværdigt,  og  dog  kunne  de  i  den  korte 
tid  give  så  meget,  at  vi  »ældre«  tilsidst  gav  helt  op,  og  lod  tårerne  få 
frit  løb.  Sangnumrene  var  dejlige. 

Aftenmødet  fortsatte  i  samme  spor.  En  vidunderlig  ånd  var  tilstede. 
Da  missionspræsident  Junius  Sørensen  tilsidst  besteg  talerstolen,  skal 
jeg  ikke  nægte,  at  en  vis  spænding  betog  mig.  Jeg  havde  truffet  ham 
i  Amerika  og  havde  lært  at  elske  ham  for  hans  ydmyge  og  kærlige 
sind.  Men  sproget,  hvordan  med  det?  Han  var  dog  udover  den  aller- 
første ungdom  til  at  lære  et  nyt  sprog. 

Jeg  havde  ikke  behøvet  at  ængste  mig.  I  henved  en  halv  time  lød 
hans  manende  røst  til  os.  Jeg  bemærkede  ikke  een  famlen  efter  or- 
dene. Han  var  inspireret,  og  vi  følte  det  alle.  Der  var  forøvrigt  et  par 

lutherske  præster  i  forsamlingen.  Hvad  de  tænkte,  ved  vi  ikke.  Men 
ånden  kunne  de  ikke  undgå  at  føle. 

Alt  i  alt,  søskende:  »Guds  faste  grundvold  står  og  har  dette  ind- 
segl :  Herren  kender  sine.« 

Jeg  har  hilsener  til  jer  alle,  ældre  og  unge,  fra  jeres  kære  i  bjerge- 
nes dale,  fra  jeres  tidligere  missionspræsldenter,  distriktspræsidcnter, 
grensforstandere  og  alle  andre  trofaste  søskende.  Ikke  een  har  glemt 
jer.  I  er  i  vore  bønner.  Vi  beder  til,  at  vi  må  være  i  eders. 

Må  Gud  velsigne  jer  alle. 

Jeres  hengivne  søster 

Eva  M.  Gregersen,  p.  t.  København. 


<Den  danske  mission. 


På  grund  af  de  mange  missionærafløsninger  i  den  senere  tid  er 
der  sket  en  del  forandringer  i  distrikternes  og  grenenes  ledelse,  og 
vi  bringer  derfor  en  komplet  liste  over  de  nuværende  distriktspræsi- 
denter  og  grensforstandere  i  den  danske  mission: 


Distriktspræsidenter:  København  distrikt: 
Aalborg  distrikt: 
Aarhus   distrikt: 
Esbjerg   distrikt: 
Odense   distrikt: 

Grensforstandere:        København   gren: 
Amager  gren: 
Slagelse  gren: 
Aalborg  gren: 
Frederikshavn    gren: 

Hjørring  gren: 

Aarhus  gren: 
Herning  gren: 
Horsens   gren: 
Banders    gren: 
Silkeborg  gren: 
Esbjerg  gren: 
Fredericia   gren: 
Odense  gren: 

Den   12.  juli   blev   missionærerne   i   Skive 
blev  en  afhængig  gren  af  Aalborg. 


Ernest    Anton    Jensen 
Kay   L.  Flinders 
Larry    D.    Slaughter 
Dennis   \V.   Christensen 
Benworth    S.   Hansen 

Aage  T.  Stilling 
B.    Grant    Gudmund  sen 
Gunner  Andersen 
Th.   Therkildsen 
Jens  Marinus 

Kristensen 
Jens  Marinus 

Kristensen 
Otto  H.  Møller 
Edgar  Dodd 
Ejnar  Due  Jensen 
Elm  o   Basmus  sen 
Enevold   Nielsen 
Finn    A.    Thomsen 
Johs.    Liljengren 
Chr.  Klokker  Hansen 

forflyttet,   og  Skive   gren 


Missionssekretær:  Werner  S.  Bønne 

Distriktskonferencerne 

i  efteråret  1953  vil  blive  afholdt  som  følger: 

Esbjerg  26.,  27.  og  28.  september 

Aarhus  3.,  4.  og  5.  oktober 

København  10.,  11.  og  12.  oktober 

Odense    17.,  18.  og  19.  oktober 

\alborg   24.,  25.  og  26.  oktober 

Ved  konferencerne  vil  følgende  møder  blive  afholdt: 

Lørdag: 

Kl.  15,00:  Specielt  mode  for  Kvindelig  Hjælpeforenings  bestyrelse  un- 
der ledelse  af  søster  Mary  G.  Sørensen. 

Kl.  17,30:  Banket  for  alle  missionærer,  grensforstanderskabet  og  dets 
sekretær  samt  Kvindelig  hjælpeforenings  bestyrelse  og 
sekretær. 

Kl.  19,30:  Møde  for  funktionærer  og  lærere.  Alle  funktionærer  og 
lærere  i  distriktet  bør  være  tilstede. 


Søndag: 

Kl.     8,30:  Præstedømsmøde. 

Kl.     8,30:  Kvindelig  hjælpeforenings  møde. 

Kl.  10,00:  Søndagsskole. 

Kl.  14,00:  Eftermiddagsmøde. 

Kl.  19,00:  Aftenmøde. 

Mandag: 

Kl.     9,00:  Missionær-vidnesbyrdmøde    og    derefter    instruktionsmode 
for  missionærer. 

Kl.  19,30:  Bazar  eller  fest. 

Missionspræsidentskabet. 


Kirken  ude  omkring. 

Kvindelig  hjælpeforening  havde  ved  slutningen  af  1952  ialt  140.354 
medlemmer,  hvilket  er  7903  flere  end  i  1951.  Af  medlemmerne  bor 
112.188  i  stavene  i  Amerika  og  28.166  ude  omkring  i  missionerne. 

Kvindelig  hjælpeforenings  medlemmer  aflagde  i  1952  209.894  syge- 
besøg og  tilbragte  22.504  dage  med  pasning  af  syge.  Under  de  måned- 
lige arbejdsmøder  forarbejdede  36.686  kvinder  210.955  artikler,  hvil- 
ket er  32.514  flere  artikler  end  i  1951.  Der  blev  i  1952  aflagt  2.240.244 
kredslærerindebesøg,  og  de  årlige  rapporter  viser,  at  omkring  en  tre- 

diedel  af  familierne  ikke  var  hjemme,  når  kredslærerinderne  kom  på 
besøg.  For  at  kunne  holde  forbindelsen  med  alle  søstrene  vedlige  blev 
der  sendt  27.012  meddelelser  ud  til  dem,  som  det  ikke  var  muligt  at 
besøge  på  grund  af  for  lange  afstande  eller  af  andre  årsager. 


7000  turister  besøger  daglig  Tempelpladsen  i  Salt  Lake  City.  Fra 
klokken  syv  om  morgenen  til  sent  om  aftenen  er  mere  end  100  turist- 
førere travlt  beskæftiget  med  at  vise  turisterne  rundt  og  fortælle  Kir- 
kens historie,  og  hver  halve  time  arrangeres  rundture  til  alle  sevær- 
dighederne på  pladsen. 


Californien:  I  Los  Angeles,  Californien,  er  ved  at  blive  bygget  et 
tempel,  det  første  i  Californien.  Det  første  spadestik  til  templet  blev 
taget  af  Præsident  David  O.  McKay  i  september  1951,  og  arbejdet 
med  bygningen  af  templet  er  allerede  skredet  rask  fremad.  De  første 
planer,  tegninger  og  udkast  til  et  tempel  i  Californien  blev  allerede 
udført  i  1937,  men  krigen  standsede  arbejdet  med  fuldførelsen  af  pla- 
nerne, og  først  i  1949  blev  de  genoptaget,  og  nye  tegninger  til  et  endnu 
større  tempel  blev  udarbejdet. 

Hosstående  tegning  viser  arkitektens  udkast  til  templet. 


Arkitektens  udkast  til  templet  i  Los  Angeles. 


'2irl 


Nyt  fra  hjælpeorganisationerne 


Kvindelig  hjælpeforening. 

Kredslærerindernes  budskab  er  for  september  måned: 

»Salige  er  de,  som  hungrer  og  tørster  efter  retfærdighed,  thi  de  skal 
mættes.«  (Matt.  5:6). 

Lektierne  for  september  vil  være  en  gennemgang  af  Matt.  25.  kapi- 
tel, og  vi  opfordrer  alle  sostre  til  i  forvejen  at  læse  kapitlet,  således  at 
de  er  forberedt  til  møderne. 


Der  findes  så  megen  glæde,  lykke  og  tilfredshed  i  dette  liv,  hvis  vi 
blot  vil  række  hånden  ud  og  tage  vor  del.  Men  husk:  vi  kan  kun  vente 
at  modtage  det  samme  tilbage,  som  vi  giver.  Hvis  vi  venter  glæde  og 
lykke,  må  vi  forst  rette  os  efter  de  regler,  der  kan  skaffe  det.  Den 
første  og  vigtigste  af  disse  regler  er  lydighed. 

»Tjen  hverandre  i  kærlighed!  Thi  hele  loven  er  opfyldt  i  et  eneste 
bud,  nemlig  dette:  Du  skal  elske  din  næste  som  dig  selv.«  (Gal.  5:13, 
14).  Tænk  mindre  på  dig  selv  og  gør  mere  for  andre.  Lykken  bliver 
fordoblet  i  verden,  hvis  vi  gør  noget  for  andre  og  bringer  solskin  ind 
i  deres  liv.  Vi  gør  dem  lykkelige  lige  så  vel  som  os  selv. 

Af  alle  folk  i  verden  bør  de  sidste  dages  hellige  være  de  lykkeligste. 
Foruden  alle  de  vidunderlige  ting,  Gud  har  givet  os  at  nyde,  har  vi 
Jesu  Kristi  sande  evangelium,  som  lærer  os  den  sande  værdi  af  alle 
ting.  Det  er  vidunderligt  at  vide,  at  den  kærlighed  og  det  venskab,  vi 
deler  her,  ikke  behøver  at  holde  op  med  dette  liv,  men  strækker  sig 
ind  i  evigheden. 

Det  mest  vidunderlige  ved  det  er,  at  den  sti,  Herren  har  vist,  at  vi 
skal  folge,  er  den  letteste  vej  og  fører  til  glæde  og  lykke,  medens  den 
anden  sti  er  fuld  af  faldgruber  og  fører  til  fordærvelse. 

Følgende  artikel  er  taget  fra  en  tale  af  patriarken  Eldred  G.  Smith. 
Den  indeholder  så  mange  vidunderlige  råd  og  vejledninger,  at  den 
bør  læses  om  og  om  igen  mange  gange.  Det  er  gode  råd  og  indeholder 
Herrens  ord  til  hans  folk. 

Lydighed  sikrer  lykke. 
Efter  at  have  stået  sin  prøve  gennem  tusinder  af  år,  er  dette  stadig 
lige  så  sandt  i  dag  for  hele  menneskeheden;  thi  sand  lykke  og  glæde 
kommer  af  Guds  gunst.  Hvorledes  kan  vi  opnå  Guds  gunst  i  vort  dag- 
lige liv?  Herren  har  givet  os  befalinger,  og  lydighed  mod  disse  vil 
sikre  vor  lykke,  hvis  vi  blot  vil  adlyde  dem.  Først  og  fremmest:  ». . .  du 
skal  elske  Herren  din  Gud  af  hele  dit  hjerte,  af  hele  din  sjæl  og  af 
hele  din  styrke.«  (5.  Mos  6:5).  Hvis  vort  hjerte  er  fyldt  med  kærlig- 
hed til  Gud,  er  det  også  fyldt  med  kærlighed  til  vore  medmennesker. 

Vi  vil  være  glade  for  at  give  en  hjælpende  hånd  eller  et  opmuntrende 
ord  til  vor  næste.  Og  lad  mig  her  sige,  at  kærlighed,  ligesom  næste- 
kærlighed, begynder  hjemme.  Hvis  du  er  så  heldig  at  have  et  hjem  og 
en  familie,  er  dine  chancer  for  lykke  ubegrænsede.  Men  det  kræver 
kærlighed  —  masser  af  kærlighed  at  gøre  et  hjem  lykkeligt.  Jo  mere 
vi  giver  af  forståelse,  sympati  og  gerning  til  andre,  jo  lykkeligere  er 
vi.  Og  kærlighed  er  venlig  —  den  er  rede  til  at  overse  fejl  og  prøve 
igen.  Hvis  vi  blot  altid  kunne  bevare  vort  hjerte  fyldt  med  kærlighed, 
ville  denne  jord  blive  en  himmel  af  lykke.  Husker  du  sangen  »Der  er 
skonhed  her  på  jord  i  et  kærligt  hjem?«  Det  er  sådan  en  smuk  sang. 
Næste  gang  du  er  fristet  til  at  lade  noget  andet  end  kærlighed  liste 
sig  ind  i  dit  hjerte,  da  syng  den  og  se,  om  det  ikke  hjælper.  Der  er 
en  sikker  måde  til  at  bevare  Herrens  gunst  på.  Når  vi  er  i  bestandig 
forbindelse  med  ham,  kan  vi  ikke  fare  vild.  Hver  morgen,  hele  dagen 
og  om  aftenen  beder  vi  Gud  om  at  lade  sin  ånd  være  hos  os  til  at 
vejlede  os  i  alt,  hvad  vi  gør.  Det  er  ligesom  flyvemaskinens  kurs.  Pilo- 
ten ved,  at  så  længe  han  retter  sig  efter  den,  er  alt  vel,  men  han  må 
ikke  flyve  for  langt  af  vejen,  thi  så  vil  han  risikere  at  miste  kursen. 
Vi  har  en  samvittighed  allesammen,  og  den  vil  fortælle  os,  hvis  vi 
ikke  holder  den  rette  kurs.  Der  er  ingen  sikrere  vej  til  ulykke  end  at 
have  en  dårlig  samvittighed  som  konstant  ledsager.  Gør  det  ikke.  Hold 
den  rette  kurs.  Der  er  mange  andre  ting,  der  bidrager  til  vor  lykke, 
og  Gud  har  givet  os  vejledning  angående  disse  ting.  Vor  evne  til  at 
nyde  livet  bliver  større,  hvis  vort  helbred  er  godt.  Det  er  svært  at 
være  lykkelig,  hvis  vi  altid  er  trætte.  Herren  fortæller  os,  hvorledes 
vi  skal  undgå  at  blive  trætte,  og  bevare  vort  sind  styrket.  Han  sagde: 

». .  .  gå  tidlig  i  seng,  så  I  ikke  er  trætte.  Stå  tidligt  op,  at  legeme 
og  sind  må  være  friske.«   (L.  &  P.  88:124). 

På  hver  velsignelse  har  Herren  imidlertid  sat  en  pris  eller  en  lov, 
hvoraf  hver  velsignelse  er  betinget.  For  overholdelse  af  Visdomsordet 
lover  han: 

»Alle  hellige,  der  erindrer  sig  disse  ord,  følger  dem  og  van- 
drer i  lydighed  mod  disse  bud,  skal  få  sundhed  i  navlen  og 
marv  i  benene. 

De  skal  finde  visdom  og  store  skatte  af  kundskab,  ja  endog 
skjulte  skatte. 

De  skal  løbe  og  ikke  blive  trætte;  de  skal  gå  og  ikke  blive 
matte. 

Og  jeg,  Herren,  giver  dem  den  forjættelse,  at  dødens  engel  skal 
gå  forbi  dem,  ligesom  Israels  børn,  og  ikke  slå  dem  ihjel.« 

(L.  &P.  89:18—21). 

Det  nittende  vers  er  for  mig  det  vigtigste.  De  »skal  finde  visdom  og 
store  skatte  af  kundskab,  ja  endog  skjulte  skatte.«  Er  der  nogen  større 
lykke,  der  kan  gives  til  mennesket  end  vidnesbyrdet  om  guddomme- 
ligheden af  dette  evangelium  og  livets  og  frelsens  plan?  Den  kund- 
skab kommer  kun  fra  den  Helligånd.  Og  atter  lover  Herren,  ». . .  sæt 
mig  på  prøve  dermed  . . .  om  jeg  da  ikke  åbner  eder  himmelens  sluser 

Og  udoser  velsignelse  over  eder  i  overmål.«  Om  prisen  for  denne  over- 
flod af  lykke  siger  Herren: 

»Bring  hele  tienden  til  forrådshuset,  så  der  kan  være  mad  i 
mil  hus...!«  (Mal.  3:10). 

Kvindelig  hjælpeforenings  hovedbestyrelse. 

Søndagsskolen. 

Nadververs  for  september — oktober  1953: 

Rens  vort  hjerte,  kære  Frelser, 
lad  os  aldrig  svigte  dig, 
må  vi  altid  findes  værdig, 
så  din  ånd  kan  vise  vej. 

Der  er  i  de  sidste  måneder  blevet  sagt  meget  om  lærerne  og  deres 
pligter.  Det  er  et  meget  vigtigt  emne,  og  jeg  håber,  alle  lærerne  i  den 
danske  mission  stræber  efter  at  lære,  hvorledes  man  skal  undervise 
bedre,  og  prøver  at  lære,  hvorledes  man  skal  undervise  bornene  og  de 
voksne  i  Kirken  om  en  bedre  måde  at  leve  på,  nemlig  at  leve  efter 
evangeliet. 

Et  barn  fcomrar  til  søndagsskole  for  at  få  føde,  åndeligt.  Hvis  vore 
lektier  og  fortællinger  ikke  ledsages  af  Guds  hellige  ånd,  så  er  søn- 
dagssikolen  ikke  meget  bedre  end  en  almindelig  hverdagsskole  eller  en 
biograftur.  Er  de  ting,  vi  lærer  dem,  åndelig  føde,  eller  giver  vi  dem 
kun  lektien  for  at  more  dem  eller  for  at  få  tiden  til  at  gå?  Ånden 
vansmægter,  akkurat  som  legemet  gør  det,  hvis  det  ikke  får  den  rette 
føde  og  næring.  De  første  år  af  et  barns  liv  er  den  bedste  tid  til  at  lære 
det  evangeliet. 

At  undervise  ved  Herrens  ånd  er  en  af  de  vigtigste  måder,  vi  kan 
undervise  på.  Det  er  alle  talenters  talent.  Ved  at  studere  skriften,  ved 
at  efterleve  evangeliet,  og  ved  at  holde  vejen  mellem  os  og  Her- 
ren åben  gennem  bønnen,  kan  vi  lidt  efter  lidt  erhverve  os  denne 
evne. 

Herren  har  sagt:  » Søg,   så  skal  I  finde;  banlc  på,  så  skal  der 

lukkes  op  for  jer...«  (Matt.  7:7).  Lærere  og  lærerinder,  lad  os  være 
vågne  overfor  den  hellige  tillid  og  forpligtelse,  vi  har  overfor  de 
børn,  vi  underviser: 

»Kirkens  ældster,  præster  og  lærere  skal  forkynde  mit  evangeliums 
grundsætninger,  som  de  findes  i  Bibelen  og  Mormons  Bog,  hvori  evan- 
geliets fylde  findes.  De  sikal  iagttage  pagterne  og  kirkeforskrifterne  og 
holde  dem,  og  det  skal  være  deres  belæring,  som  Ånden  indgiver  dem. 
Og  Ånden  sikal  gives  jer  ved  troens  bøn,  og  dersom  I  ikke  modtager, 
skal  I  ikke  undervise.«  (Lære  og  Pagter  42:12 — 14). 

Læs  dette  mange  gange  og  lær  det  budskab,  som  det  giver  os,  der 
er  en  vidunderlig  forjættelse  for  alle,  som  vil  være  lærere.  Må  Herren 
velsigne  jer  i  jert  arbejde. 

Søndagsskolens  hovedbestyrelse. 

Primary. 

I  september  måned  begynder  Primary  igen.  Hovedbestyrelsen  håber, 
at  I  alle  har  haft  en  god  sommerferie,  og  at  I  alle  er  rede  til  at  begyn- 
de et  nyt  år  med  Primary  arbejde.  Alle  de  nye  lektier  er  parate  til  jeres 
brug,  og  det  er  meget  fine  lektier,  som  vi  håber,  I  vil  læse  og  studere, 
og  derved  kunne  lære  børnene  om  evangeliet. 

En  lærerindes  bøn. 

O,  Herre,  om  dette  vil  jeg  bede, 

gør  mig  til  mit  arbejde  rede, 

at  lede  barnet,  og  forstå, 

dets  skæbne  i  min  hånd  jeg  få. 

At  jeg  af  hjertet  må  kunne  sige, 

jeg  er  et  eksempel  for  dreng  og  pige, 

et  lys  for  hver  en  søgende  sjæl, 

med  åndeligt  lys  og  sandheds  væld. 

At  den  unge  ej  snuble  på  vejen  må 

på  grund  af  en  fejl,  som  hos  mig  han  så. 

Stykke  for  stykke  jeg  bygger  den  kommende  mand, 

Gud  hjælpe  mig  at  gøre  det  bedste,  jeg  kan. 

Gør  mig  værdig,  o  Herre,  for  din  sag, 

at  jeg  dig  følger  hver  eneste  dag. 

At  ej  et  eneste  barn  jeg  svigter, 

men  altid  vil  opfylde  mine  pligter. 

Og  vil  du  altid  hjælpe  mig, 

om  dette,  o  Herre,  jeg  beder  dig. 

Primary  hovedbestyrelse. 


Ungdomsforeningen. 

En  af  de  sidste  dages  helliges  pligter  er  at  overvære  vore  møder  og 
at  lære  mere  om  evangeliet.  Den  bedste  måde,  hvorpå  vi  kan  lære  evan- 
geliet, er  ved  at  overvære  møderne  og  ved  at  studere.  September  må- 
ned er  overalt  i  Kirken  »Vi  mødes  i  ungdomsforeningen«-måned.  De 
fleste  er  færdige  med  deres  ferie,  og  vi  er  parate  til  at  begynde  vinte- 
rens arbejde.  Lad  os  begynde  med  vore  møder  og  regelmæssigt  over- 
være dem.  Ved  at  komme  til  disse  møder  og  bidrage  vor  lille  del  ved 
lektierne,  kan  vi  få  en  større  kundskab  og  et  større  vidnesbyrd  om 
evangeliet.  Vi  ved  aldrig,  hvornår  vi  derved  kan  hjælpe  andre  til  at 
få  et  vidnesbyrd  om  evangeliet.  Gennem  det  sidste  stævne,  som  blev 
holdt  i  Odense,  var  der  adskillige,  som  fik  et  vidnesbyrd  blot  ved  at 
overvære  disse  møder  og  høre  andre  fortælle  om  evangeliet,  og  nu  er 
der  nogle  af  dem,  som  skal  døbes,  blot  fordi  de  har  hørt  andre. 

Præsident  Brigham  Young  sagde  engang:  »Hvis  I  giver  noget  til  op- 
bygningen af  Guds  rige,  så  giv  det  bedste,  I  har.  Hvad  er  det  bedste, 
I  har?  Det  er  de  talenter,  som  Gud  har  givet  jer.  Hvor  mange?  Dem 

allesammen  Lad  os  hellige  alle  de  evner,  vi  har,  til  opbyg- 
ningen af  Guds  rige,  og  I  vil  da  kunne  fuldføre  det.« 

I  kan  være  sikre  på  dette,  og  himlen  vil  smile  over  jeres  fremgang, 
hvis  I  vil  følge  dette  inspirerede  råd  fra  en  Herrens  profet. 

Vi   opmuntrer  alle   til   »at  virke   med  iver   for  en  god   sag  og  gøre 

mange  ting  af  egen  fri  vilje  og  udøve  megen  retfærdighed  Og 

dersom  mennesker  gør  det  gode,  skal  de  ingenlunde  miste  deres  løn.« 
(Lære  og  Pagter  58:27—28). 

Hvilken  bedre  sag  kan  vi  virke  i  end  i  Herrens  tjeneste?  Og  det  be- 
tyder at  undervise  og  at  deltage  i  møderne.  Skal  vi  mødes  i  ungdoms- 
foreningen? 

Ungdomsforeningens  hovedbestyrelse. 

Genealogisk  forening. 

1.  Mosebog  5.  kap.  begynder  således:  »Denne  er  menneskens  slæg- 
ters bog«. 

De  9  første  kapitler  af  1.  Krønikernes  Bog  omhandler  udelukkende 
slægtsopremsninger,  og  Mathæus  evangelium  begynder  det  nye  testa- 
mente med  »Jesu  Kristi,  Davids  søns,  Abrahams  søns  slægtebog  — «. 

Det  er  ofte,  vi  står  overfor  mennesker,  der  står  uforstående  overfor, 
at  der  skulle  være  forbindelse  mellem  genealogi  og  gudsdyrkelse.  At 
genealogi  kan  være  en  sport,  en  form  for  forskning,  kan  de  godt  er- 
kende, men  at  det  skulle  være  en  del  af  Guds  plan  for  os  mennesker, 
ligger  udenfor  deres  fatteevne.  Hvis  vi  tænker  os  nærmere  om,  kan  vi 
faktisk  godt  sætte  os  ind  i  deres  tankegang,  thi  det  sjælefrelsende  ar- 
bejde er  i  virkeligheden  et  så  stort  princip,  at  vel  nok  kun  de  færreste 
af  os  er  i  stand  til  tilfulde  at  forstå  det,  men  forlader  os  på,  hvad  vore 
ledere  fortæller  os  desangående,  vidende  at  de  igennem  inspiration 
og  åbenbaring  har  fået  klarhed  over  det  genealogiske  princip,  så  de 
kan  forklare  os,  hvorledes  vi  skal  forstå  det. 

Det  er  derfor  opbyggende  for  os,  at  vi  igennem  den  hellige  skrift 
kan  konstatere,  at  det  for  menneskene  på  den  gammelbibelske  tid  var 
et  princip,  der  sattes  højt,  og  at  det  for  folk  dengang  var  af  stor  vig- 
tighed at  kunne  fore  deres  slægt  så  langt  tilbage  som  muligt,  samt  at 
slægtskabet  havde  den  største  betydning.  Vi  kan  ofte  læse  os  til,  at 
en  mand  var  af  den  eller  den  slægt. 

Det  genealogiske  arbejde  i  vor  tid  sammenholdt  med  den  bibelske 
tids  slægtsforskning  kan  ikke  andet  end  styrke  vort  vidnesbyrd  om 
sandheden  i  det  arbejde,  vi  foretager,  hvis  vi  foretager  det.  I  modsat 
fald  må  det  være  en  spore  til  at  begynde  på  det.  Læs  de  ovennævnte 
citater  og  vær  forvisset  om,  at  det  har  krævet  både  stort  arbejde  og 
mange  anstrengelser,  for  at  kunne  få  rede  på  disse  slægtsoptegnelser, 
men  intet  arbejde  var  for  stort,  thi  det  var  nødvendigt  arbejde,  der 
blev  gjort,  for  princippet  var  et  led  i  Guds  plan.  Og  Guds  plan  er  vi 
nødt  til  at  leve  op  til,  om  vi  ønsker  del  i  de  herligheder,  der  er  lovet 
os,  hvis  vi  gør  Guds  vilje. 

Genealogisk  forenings  hovedbestyrelse. 

tKredsfærernes  budskab. 

Guddommen. 

Gennem  ny  åbenbaring  har  vi  fået  klar  besked  om  mange  ting,  bl.  a. 
om  Guddommens  sammensætning  og  dens  enkelte  medlemmers  per- 
sonlige egenskaber. 

I  de  forskellige  religiøse  samfund  hersker  der  megen  uklarhed  med 
hensyn  herti.  De  fleste  har  fra  den  katolske  kirke  medbragt  en  op- 
fattelse, som  har  sin  rod  i  den  Athanasianske  Trosbekendelse,  men 
denne  bekendelse  er  et  resultat  af  et  kompromis  mellem  forskellige 
opfattelser,  som  kom  til  orde  på  kirkemødet  i  Nicæa  i  året  325.  Den  er 
karakteristisk  ved  sin  uklarhed. 

I  modsætning  hertil  er  vor  opfattelse  ganske  klar: 

Guddommen  består  af  tre  personer,  som  hver  for  sig  betegnes  som 
guder,  nemlig:  Gud,  den  evige  Fader;  hans  søn,  Jesus  Kristus,  og  Den 
Helligånd. 

Disse  tre  personer  er  eet  i  tanke,  handlemåde  og  hensigt. 

Den  Helligånd  er  en  åndelig  person  uden  legeme  af  kød  og  ben, 
hvorimod  Gud  og  Jesus  Kristus  har  et  opstandent  legeme  af  kød  og 
ben. 

Disse  legemer  har  samme  form,  som  mennesker  er  i  besiddelse  af. 
Vi  læser  jo  i  1.  Mosebog  1 :26 — 27,  at  Gud  skabte  mennesket  i  sit  billede. 
Jesus  Kristus  var  som  andre  mennesker.  —  Selv  efter  opstandelsen 
kunne  disciplene  på  vej  til  Emaus  ikke  finde  noget  særegent  ved  ham, 
men  antog  ham  som  en  tilfældig  fremmed.  Jesus  sagde  selv:  »Den, 
som  har  set  mig,  har  set  Fadere«.  (Joh.  14:6 — 9).  Dette  betyder  ikke, 
at  Jesus  og  Faderen  er  eet  i  legemlig  henseende,  men  at  Jesus  var 
Faderens  udtrykte  billede. 

Hvis  de  legemlig  var  eet,  hvordan  kunne  Jesus  da  bede  til  Faderen 
i  Getsemane  have  og  på  korset,  og  hvordan  kunne  hans  stemme  lyde 
ved  Jesu  dåb,  hvor  også  den  Helligånd  viste  sig  i  en  dues  skikkelse? 

Vi  har  en  klar  forståelse  af  disse  og  mange  andre  ting,  og  lad  os 
glæde  os  derover.  —  Ja,  glæde  os  over  det  lys,  vi  har  i  denne  mørke 
og  forvildede  tid,  og  skærme  det  ved  bønnens  skærmbræt  og  få  det 
til  at  lyse  klarere  og  klarere  ved  »at  søge  lærdom  ved  læsning  og  ved 
tro,«  så  vil  vi  få  »linie  på  linie  og  hud  på  bud.« 

Ejnar  Nielsen. 


Personlige  nyheder  fra  nær  og  fjern. 

Bryllup: 

København:  Den  27.  juni  viedes  to  af  Københavns  grens  aktive 
unge  medlemmer,  søster  Anni  Margrethe  Larsen  og  broder  Herbert 
Mogens  Christophersen.  »Stjernen«  ønsker  det  unge  par  hjertelig  til 
lykke! 

Dansk-norsk  bryllup:  Lørdag  den  15.  august  viedes  på  Koben- 
havns rådhus  søster  Karen  Schrøder  Nilssen,  Oslo,  til  broder  Poul 
Hansen,  København.  Efter  vielsen  fik  brudeparret  i  kirken  på  Priorvej 
Kirkens  velsignelse  ved  ældste  Gosta  Berling,  den  norske  mission. 
»Stjernen«  ønsker  hjertelig  til  lykke! 

Fødselsdage: 

København:  Den  22.  september  fylder  søster  Dorthea  Christensen, 
Godthaabsvej  228  D,  75  år.  Hjertelig  til  lykke! 


Fra  missionsmarken 


Silkeborg:  Ungdomsforeningen  i  Silkeborg  har  i  sommerens  løb 
arrangeret  fire  udflugter,  og  vi  bringer  hermed  et  kort  referat  af  disse. 

Den  1.  maj  foretoges  en  cykletur  i  Silkeborgs  omegn.  De  forskel- 
lige landsbykirker  blev  besøgt,  og  Ungdomsforeningens  præsident, 
broder  Knud  Rasmussen,  fortalte  om  deres  historie  og  tilbliven.  De 
medbragte  madpakker  fortæredes  i  det  grønne.  Da  vejret  var  meget 
smukt,  blev  der  sunget  nogle  sange  om  sommerens  skønhed  og  frisk- 
hed, bl.  a.  »Se,  det  summer  af  sol  over  engen«  og  »Kom  maj,  du  søde, 
milde.«  Vi  startede  fra  kirken  kl.  14  og  var  tilbage  i  Silkeborg  ved  20- 
tiden.  Turen  sluttede  hos  søster  Leth,  som  havde  inviteret  os  på  en 
forfriskning.  Hele  turen  forløb  uden  uheld,  og  alle  var  glade  og  til- 
fredse. Tilstede  9  medlemmer. 

Den  14.  maj  (Kristi  Himmelfartsdag)  var  atter  arrangeret  en  cykle- 
tur, som  denne  gang  gik  til  Svejbæk  og  Ludvigslyst.  Tilstede  8  med- 
lemmer, som  alle  havde  en  dejlig  dag. 

2.  Pinsedag  havde  Horsens  gren  inviteret  os  til  deres  grensudflugt 
til  Himmelbjerget.  Der  afholdtes  et  dejligt  friluftsmøde,  ledet  af  bro- 
der Knud  Rasmussen,  Silkeborg.  Talerne  var  broder  Enevold  Nielsen, 
Silkeborg,  og  ældste  Ben  S.  Hansen,  Horsens.  Mødet  sluttede  med  sang 
og  bøn,  og  bagefter  gik  tiden  med  leg  og  underholdning.  Det  var  en 
dejlig  dag.  Fra  Silkeborg  deltog  8  medlemmer. 

Den  13.  juni  foretoges  en  cykletur  til  Resenbro.  Vi  samledes  ved 
kirken  kl.  14,  og  hjemturen  foregik  om  aftenen.  Alle  havde  haft  en 
god  dag.  Tilstede  5  medlemmer. 

T.  J. 

Aarhus:  Aarhus  søndagsskole  afholdt  udflugt  til  Stautrup  lørdag 
den  20.  juni. 

Vi  samledes  i  kirken  kl.  14  og  begav  os  derefter  til  banegården. 
Børnene  var  vældig  begejstrede  over  at  skulle  rejse  med  tog,  hvorfor 
det  blev  en  stor  oplevelse  for  dem.  De  større  børn  tog  til  Stautrup  på 

cykle,  hvorfor  de  ankom  senere  end  vi  andre.  Der  blev  leget  forskellige 
lege,  deriblandt  sækkeløb  og  rebløb,  hvor  vinderne  belønnedes  med 
gevinster.  Ind  imellem  blev  der  serveret  is  og  sodavand  for  børnene. 
Alle  havde  madpakker  med,  som  blev  fortæret  inden  afrejsen  fra 
Stautrup.  Maden  smagte  dejligt  på  grund  af  de  mange  lege  i  fri  luft, 
som  havde  givet  alle  en  god  appetit.  Vejret  var  fint  på  nær  en  enkelt 
byge,  og  humøret  var  højt  under  hele  turen,  hvorfor  vi  alle  fik  en 
fornøjelig  eftermiddag.  Kl.  19  tog  vi  med  toget  fra  Stautrup  tilbage  til 
Aarhus.  Tilstede  ca.  60. 


Aarhus  søndagsskole  på  udflugt. 


Skive:  Kvindelig  hjælpeforening  i  Skive  afholdt  et  vellykket  møde 
tirsdag  den  21.  juli  hos  broder  og  søster  Jensen.  Der  var  samlet  19 
søskende  og  venner,  og  vi  havde  den  glæde  at  have  ældste  Gaylen  Rig- 
bys forældre,  broder  og  soster  Rigby  fra  Salt  Lake  City,  blandt  os. 
Efter  at  præsidentinden  havde  budt  velkommen,  blev  der  indledet 
med  sang  og  bøn.  Derefter  blev  lektien  gennemgået.  Senere  blev  tiden 
overgivet  til  ældste  Gaylen  Rigby,  der  sagde  et  par  ord  til  os  i  an- 
ledning af,  at  det  var  sidste  gang,  han  var  hos  os  før  sin  afløsning 
som  missionær.  Vi  glædede  os  over  at  høre  lidt  fra  søster  Rigby,  der 
fortalte  os  om  Kvindelig  hjælpeforenings  arbejde  i  Utah,  og  fra  bro- 
der Rigby  fra  Utah,  der  fortalte  os  om  arbejdet  i  søndagsskolen  der- 
hjemme. Det  var  meget  interessant,  og  ældste  Rigby  måtte  fungere 
som  tolk. 

Forsamlingen  sang  derefter  »Gud  vær  med  dig,  til  vi  ses  igen«,  og 
mødet  sluttede  med  bøn. 

Inden  vi  gik  hver  til  sit,  samledes  vi  om  et  festligt  pyntet  bord,  og 
der  serveredes  chokolade  med  brød. 

Vi  var  alle  enige  om  at  have  haft  en  hyggelig  og  opbyggende  tid 
sammen. 

B.  M. 


271 


Fredericia:  Fredag  den  24.  juli  afholdt  Fredericia  gren  en  grens- 
fest  med  fællesspisning  til  fordel  for  vor  budgetplan.  Festen  var  un- 
der ledelse  af  broder  og  søster  Don  Nielson,  som  var  på  besøg  i  Dan- 
mark. 

Salen  var  festlig  pyntet  med  créppapir  i  de  danske  farver,  og  bordel 
var  smukt  dekoreret  med  sommerens  blomster.  Søstrene  fra  Kvinde- 
lig hjælpeforening  havde  tilberedt  en  meget  lækker  middag,  bestående 
af  tre  retter,  og  vi  kan  her  sige,  at  Fredericia  gren  kan  være  stolt  af 
sine  sostre,  for  de  kan  vel  nok  lave  mad! 

Ffter  at  grensforslanderen,  broder  Johannes  Liljengren,  på  grenens 
vegne  havde  budt  velkommen,  blev  tiden  overgivet  til  arrangoren  af 
festen,  broder  Don  Nielson,  som  også  bod  velkommen,  og  efter  san- 
gen »Vi  glædes  og  frydes«  åbnede  broder  Jakob  Weisenberg  med  bon 
og  velsignede  maden.  Og  så  blev  vi  mættet  og  man  kunne  virkelig 
se  og  hore,  at  det  smagte  dejligt. 

Efter  spisningen  havde  vi  underholdning  af  ældsterne  William  S. 
Ray  og  Paul  C.  Jensen,  som  var  på  besøg  i  Fredericia,  og  derefter  hav- 
de vi  en  dejlig  tid  sammen  med  forskellige  lege.  Til  slut  viste  broder 
Don  Nielson  os  en  række  dejlige  lysbilleder,  som  han  har  optaget  un- 
der sit  ophold  i  Danmark,  samt  to  film  om  Kirken.  Broder  Johannes 
Liljengren  sluttede  med  bon. 

Det  var  virkelig  en  dejlig  fest,  og  vi  kunne  fole  hele  aftenen,  at  Her- 
rens ånd  var  med  os. 

Vi  vil  hermed  takke  broder  Don  Nielson  og  soster  Aase  Nielson  for 
deres  indsats  for  festen  og  en  særlig  tak  til  de  søstre,  der  havde  lavet 
det  så  dejligt  for  os  med  at  tilberede  den  velsmagende  mad,  samt  for 
bordpyntningen  og  for  blomsterne,  der  var  plukket,  og  til  de  missio- 
nærer, som  deltog  i  underholdningen. 

Vi  var  20  tilstede,  og  vi  fik  også  et  lille  belob  i  overskud. 

Den  slags  fester  skulle  vi  have  en  gang  om  måneden,  det  vil  sik- 
kert bringe  os  nærmere  til  hinanden,  og  vil  sikkert  fremme  vor  ud- 
vikling her  i  grenen.  Endnu  engang  tak  for  festen. 

J.   W. 


Randers:  Onsdag  den  5.  august  afholdt  Randers  gren  »Mia  Maid 
rosenaften«.  Denne  var  meget  smukt  arrangeret,  og  man  kunne  tyde- 
lig se,  det  var  rosenaften,  for  alt  var  præget  af  og  pyntet  med  roser. 
Selv  spisestellet  på  det  lille,  smukt  anrettede  bord  havde  en  rose  som 
mønster. 

Der  var  et  meget  smukt  og  højtideligt  program,  som  blev  ledet  af 
Mia  Maid  lærerinde,  søster  Abild  Kristensen.  De  belønnede  var  Hede- 
vig Linda  Ørum  Kristensen,  Alitze  Koitzsch  og  Betty  Damgaard  Søren- 
sen. Alle  for  første  år. 

Randers  grensforstanderskab. 

Aarhus:  Lørdag  den  25.  juli  afholdt  Aarhus  gren  en  udflugt  for 
de  ældre  søskende.  Vi  mødtes  kl.  14,30  i  Kirken,  hvor  der  hlev  holdt 
bøn.  Derefter  gik  turen  til  Thors  Molle  i  hiler,  og  da  vejret  var  strå- 
lende og  varmt,  fik  vi  en  dejlig  koretur,  og  en  stor  glæde  var  det  at  se, 
at  der  var  mødt  flere  af  de  unge  søskende,  der  hjalp  til  med  at  under- 
holde og  deltage  i  lege.  Om  eftermiddagn  hlev  der  serveret  sodavand 
som  gave  fra  en  ven  af  Kirken,  og  til  sidst  blev  der  serveret  aftens- 
mad, før  bilerne  kom  igen  og  kørte  os  hjem.  Tilstede  ea.  40. 

M.  H. 


Guldbryllup: 

Amager:  Søndag  den  23.  august  fejrede  broder  Frants  Oscar  Niel- 
sen og  søster  Johanne  Nielsen,  Canadavej  12,  deres  guldbryllup.  »Stjer- 
nen« ønsker  hjertelig  til  lykke! 


DÅB 


KØBENHAVN: 

16.    juli  : 

Bjarne  Grant  Kofod,  dobt  af 
ældste  Reuben  La  Von  Bingham, 
håndspålæggelse  af  missionspræsi- 
dent    Junius    M.    Sorensen. 

FREDERICIA: 

5  .     juli: 

Inger    Grethe    Henriksen,    døbt 
af    ældste    Willis    Gurr,    håndspå- 
læggelse af  samme. 
18.    juli: 

Juliane  Madsen  Mikkelsen, 
døbt  af  ældste  William  S.  Ray, 
håndspålæggelse    af   samme. 


ESBJERG: 

5.    juli: 

Dagmar  Marie  Emilie  Lauridsen 
Rasmussen,  døbt  af  ældste  Rex 
Erickson,  håndspålæggelse  af 
ældste  Victor  Fonnesbeck. 

Vi  ønsker  de  nye  søskende  hjertelig  til  lykke  og  velkommen  i  Kir- 
ken! 


18.    juli: 

Erna  Pedersen,  døbt  af  ældste 
Neil  Christensen,  håndspålæggel- 
se af  ældste  K.  Boyd  Baugh. 

Gunhild  Irene  Tagmose,  dobt 
af  ældste  K.  Boyd  Baugh,  hånds- 
pålæggelse  af   samme. 

AARHUS: 

18.     juli: 

Jørn  Julius  Christensen,  døbt 
af  ældste  Harold  M.  Petersen^ 
håndspålæggelse   af   samme. 


HORSENS: 
18.    juli: 

Kathrine  Marie  Nielsen  Søn- 
dergaard, dobt  af  ældste  Ben- 
worth  S.  Hansen,  håndspålæggel- 
se  af  ældste   Gaylen  Rigby. 

Peter  Madsen  Søndergaard, 
dobt  af  ældste  Gaylen  Rigby, 
håndspålæggelse  af  ældste  Ben- 
worth  S.  Hansen. 

Velsignelser: 

København:  3.  maj:  Gustav  Olsen  og  Inge  Olsens  datter,  Annemette 
Olsen,  velsignet  af  ældste  Bent  A.  Jensen. 

7.  juni:  Ejler  Valentiner  og  Anastasia  Ippolitov  Valentiners  datter, 
Katja  Eisabe  Valentiner,  velsignet  af  ældste  William  M.  Hansen. 

Ordinationer: 

Skive:  28.  juni:  Alfred  Jensen  ordineret  til  lærer  af  ældste  Gavlen 
Rigby. 

12.  juli:  Alfred  Jensen  ordineret  til  ældste  af  ældste  Gavlen  Rigby. 

København:  14.  juli:  Carl  Christian  Bømervang  ordineret  til  dia- 
kon af  missionspræsident  Junius  M.  Sorensen. 

Esbjerg:  28.  juni:  Joseph  Thomas  Asmussen  ordineret  til  diakon 
af  ældste  Harold  M.  Petersen. 

Horsens:  5.  juli:  Antoni  Barawiec  Jakobsen  ordineret  til  ældste 
af  Ejnar  Nielsen. 

12.  juli:Kristian  Pedersen  ordineret  til  diakon  af  ældste  Larry  D. 
Slaughter. 

Randers:  19.  juli:  Andree  Villiam  Nielsen  ordineret  til  lærer  af 
ældste  Larry  D.  Slaughter. 

Dødsfald: 

Amager:  Den  23.  marts  døde  søster  Bodil  Andrea  Thomassen  Jør- 
gensen, 66  år  gammel.  Æret  være  søster  Jørgensens  minde! 

Aalborg:  Broder  Laurits  Caspersen  og  hans  hustru,  søster  Ane 
Marie  Caspersen,  er  afgået  ved  døden  med  kun  5  dages  mellemrum. 
Broder  og  søster  Caspersen,  der  blev  henholdsvis  82  og  83  år  gamle, 
og  som  i  1951  fejrede  diamantbryllup,  boede  i  stiftelsen  Gundorflund, 
men  måtte  i  juni  lade  sig  indlægge  på  stiftelsens  sygeafdeling,  hvor 
søster  Caspersen  døde  den  26.  juni,  og  hvorfra  hun  blev  begravet  den 
1.  juli.  Dette  var  et  hårdt  slag  for  broder  Caspersen,  og  dagen  efter, 
den  2.  juli,  sov  han  stille  ind. 

Broder  og  søster  Caspersen  har  en  datter,  Elly,  som  er  gift  i  Salt 
Lake  City,  og  i  de  30  år,  hun  har  boet  i  Amerika,  skrev  hendes  fader 
til  hende  hver  eneste  søndag  morgen,  bortset  fra  de  fem  krigsår.  Selv 
postvæsenet  lod  falde  bemærkninger  om  den  bekendte  håndskrift, 
der  kom  så  præcist  hver  uge.  Datteren  besøgte  i  1948  sine  forældre  i 
Aalborg  og  glædede  sig  over  at  se  dem  friske  og  raske,  og  at  følge  sin 
fader  på  hans  lange  morgenture. 

Der  er  noget  rørende  i  dette,  at  et  gammelt  ægtepar,  der  har  vandret 
trofast  og  lykkeligt  sammen  i  62  år,  også  kan  følges  ad  i  doden. 

Æret  være  broder  og  søster  Caspersens  minde! 

(Uddrag  fra  »Den  Danske  Pioneer«). 


274 


København:  Den  16.  juli  døde  broder  Carl  Christian  Bømervang, 
66  år  gammel,  og  blev  begravet  fra  Kirken  den  19.  juli.  Æret  være 
broder  Bømervangs  minde! 

København:  Den  7.  august  dode  søster  Bodil  Marie  Bøgh  Jør- 
gensen, næsten  82  år  gammel,  og  blev  begravet  fra  Kirken,  Priorvej, 
den  13.  august.  Æret  være  søster  Jørgensens  minde! 


Missionærankomster: 

Den  13.  juli  ankom  søster  Lucille  Hallam  fra  Spanish  Fork,  Utah, 
beskikket  til  at  arbejde  på  missionskontoret  i  København,  og  søster 
June  Pehrson  fra  Salt  Lake  City,  Utah,  beskikket  til  at  arbejde  i 
Aalborg. 

Den  22.  juli  blev  broder  Ole  C.  Petersen,  Kobenhavn,  kaldet  som 
missionær  og  beskikket  til  at  arbejde  i  Amager  gren. 

Den  1.  august  blev  broder  Peer  Konnerup  Kristensen,  Kobenhavn, 
kaldet  som  missionær  og  beskikket  til  at  arbejde  i  Banders. 


Ole    C.   Petersen 


Lucille    Hallam 


June    Pehrson 


Peer  Konnerup  Kristensen 


Missionærforflyttelser : 

7.  juli:  Victor  C.  Fonnesbeek  fra  Esbjerg  til  Amager. 
13.  juli:  Marilyn  J.  Wills  fra  Esbjerg  til  Kobenhavn. 
20.  juli:  Benworth  S.  Hansen  fra  Horsens  til  Odense. 
27.  juli:  Glenn  G.  Vincent  fra  Kolding  til  Aarhus. 

Missionæraf  løsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 


30.    juli: 

Creed   L.    Mortensen 

fra  Rexburg,  Idaho,  efter 

sidst   at   have   arbejdet    i 

København. 


22.  august: 
Kenneth    I.   Johnson 
fra   Maywood,    Californi- 
en,   efter    sidst    at    have 
arbejdet    i    Amager   gren. 


26.   august: 

Arden    A.    Vance 

fra    Tooele,    Utah,    efter 

sidst   at   have   arbejdet   i 

Randers. 


26.   august: 
Paul  William  Poppe 
fra   Marin    County,    Cali- 
fornia,  efter  sidst  at  ha- 
ve   arbejdet    i    Hjørring 
o«   Frederikshavn. 


26.   august : 
Reed  L.  Shepherd 
fra    Spanish   Fork,   Utah, 
efter    sidst    at    have    ar- 
bejdet   i    Aarhus. 


26.   august: 

Ted   J.    Mortensen 

fra  Rexburg,  Idaho,  efter 

sidst   at   have   arbejdet    i 

Frederikshavn. 


26.    august: 
Burgess 
Grant    Gudmnndsen 
fra    Santa    Monica,    Cali- 
fornia,      efter      sidst      at 
have    arbejdet    i    Amager 
gren. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

